Tekstovi tagovani sa "Operativni Sistemi"\nMicrosoft počeo priču o Windowsu 9\n14.03.2013 u 13:33\nNe možemo reći da nismo znali da dolazi, ali sada imamo i neku vrstu zvanične potvrde da Microsoft radi na Windows 9 operativnom sistemu i Internet Explorer 11 pregledaču. Ove vesti donosi nam MSFTKitchen, koji su postavili link ka Microsoft-ovoj listi za zaposlenje u kojoj traže "Software Development Engineer-BING". U listi se spominju Windows 9 i Internet Explorer 11 gde se kaže sledeće : "Tim će konstantno donositi odlične proizvode u oblastima koje uključuju Windows 9, integraciju Internet Explorera 11, touch uređaje među kojima je i iPad i druge". Treba napomenuti da se ovde ne radi...\nWindows 8 trenutno na 2,25 odsto računara\n22.01.2013 u 23:15\nRazličite informacije dolaze o novom operativnom sistemu Windows 8, ali uglavnom one koje baš i ne predstavljaju dobre vesti. Najnoviji podaci Net Applicationsa pokazuju da je Windows 8 sada na 2,25 odsto računara, u odnosu na decembarskih 1,64 procenata. Sa udelom Windowsa 8 od 2,25 odsto, Microsoft je za petama Mac OS X 10.8 operativnom sistemu koji uživa 2,43 odsto podrške na tržištu operativnih sistema. Treba ovde svakako dodati i to da Windows 8 Touch i Windows 8 RT Touch ukupno dodaju 0,08 odsto na tržišni udeo Microsoft-ovih operativnih sistema. Najveći udeo na tržištu zauzima...\n01.01.2013 u 12:35\nPodaci sa Net Applications pokazuju da je Windows 8 manje popularan i od Windows Viste, operativnog sistema koji se "dokazao" kao vrlo nepopularan kod publike entuzijasta. Upotreba Windowsa 8 pala je ispod Viste na istoj tački od objave. Udeo upotrebe Windowsa 8 online je oko 1,6 % svih Windows računara što je manje od 2,2 % koliko je imala Vista dva meseca nakon objave. Net Applications prati upotrebu operativnog sistema praćenjem verzija operativnih sistema na oko 40.000 sajtova. Usporavanje usvajanja Windowsa 8 mogao bi biti novi veliki loš znak za Microsoft, koji je imao dosta uspeha sa Windowsom 7.\nWindows Blue bez Start tastera\n31.12.2012 u 19:38\nNekadašnja ikona Windows operativnih sistema bi mogla zauvek da ostane iza nas. Mnogi korisnici koje je uznemirilo izostavljanje Start tastera u Windows 8 operativnim sistemima ne bi trebali da imaju nade da će ta stvar ostati na nivou eksperimenta - naime, Windows Blue, dolazeći naslednik Windowsa 8, takođe neće imati Start taster. Tako makar prenosi CNBeta, sajt koji ima puno informacija o Microsoft proizvodima, zahvaljujući svojim insajderima unutar korporacije. U prošlosti je sa ovog mesta došlo dosta informacija koje su se pokazale istinitim, tako da je i ovog puta informacija verovatno validna.\nAndroid ispred Windowsa 2016. godine\n25.10.2012 u 18:25\nAndroid je izgleda spreman da u budućnosti preuzme ulogu vodećeg operativnog sistema na planeti od Windowsa. Ovo zaista izgleda kao vrlo hrabra konstatacija, ali ukoliko su brojke Gartnera tačne onda bi 2016. godine Android trebao da bude najviše korišćeni operativni sistem. Prognozira se da bi te godine ovaj mobilni operativni sistem trebao da se nalazi na 2,3 milijarde uređaja a Windows na 2,28 miliijardi. Podsetimo, trenutno se Android nalazi na više od 500 miliona uređaja i dug put je pred njim da prestigne Windows. Posebno se nadamo da će Google učiniti ne...\nVesti iz Microsofta govore da će korisnici kojima se ne dopadne novi Windows imati priliku da urade downgrade. Konkretno, oni koji kupe PC računar sa Windows 8 Pro operativnim sistemom će moći da pređu na stariju verziju Windowsa - Windows 7 ili Windows Vista, ali ne i gotovo počivši Windows XP - pod istom OEM licencom. Ostaje da se vidi koliko će korisnika iskoristiti ovu opciju. Takođe, treba reći da downgrade neće biti moguć za one korisnike koji kupe "kutiju", odnosno maloprodajnu verziju softvera u odgovarajućoj kutiji. Ta opcija će biti moguć...\nMozilla objavila slike Firefox operativnog sistema\n03.08.2012 u 8:51\nKompanija Mozilla objavila je nekoliko slika svog predstojećeg Firefox operativnog sistema za smartfone. Izrada još jednog operativnog sistema za smartfone može imati upitnu korist za ovu kompaniju, međutim najnovije slike pokazuju da operativni sistem veoma liči na Apple-ov iOS i Google-ov Android. Robert Njuman iz Mozilla kompanije postavio je šest slika na kojima možemo videti početni ekran kako izgleda, zaključan ekran kao i još neke detalje. Njumanova slika zaključanog ekrana predstavlja nešto što bi svaki Android korisnik mogao da prepozna lako, dok se početni ekran...\nPrvi čovek kompanije Valve i jedna od najvažnijih osoba u gejming industriji se priključuje kritičarima novog Windows 8 operativnog sistema. Njuel je poznat po britkim komentarima u kojima često nema mesta za bilo kakvo "pitomo" gledište, ali se isto tako ne libi da kritikuje dešavanja u tehnološkoj industriji. Prošle godine je kritikovao Apple, rekavši da "prave presijavajuće uređaje koji privlače korisnike da bi potom kontrolisali čemu korisnici njihovih uređaja pristupaju." Ove nedelje je Njuel dao komentar na dolazeći Windows 8 OS. Govoreći na...\nMicrosoft planira da značajno dopuni koncept hardverske akceleracije i korišćenja grafičkih tehnologija u novom operativnom sistemu, koji stiže na police prodavnica 26. oktobra. Novi OS koristi animirani Metro korisnički interfejs, i Microsoft želi da značajno integriše Metro i DX11.1 funkcije. U Windows 7, Microsoft-ovi napori su se fokusirali na DirectX akceleraciju pod Internet Explorer 9, Windows Live Mail i Windows Messenger aplikacijama. Sada, sa Windows 8 OS-om, želi da se koristi GPU snaga za akceleraciju svih Metro aplikacija! Prvi izveštaji govore da je rendering unapređen "od 150 do 330 procenata u odnosu na...\n20.07.2012 u 12:11\nMicrosoft fanovi mogu da se raduju jer je najzad ozvaničen datum pristizanja najnovijeg Windows operativnog sistema. Windows 8 će se pojaviti 26. oktobra, i tog dana će postati dostupne i kompletne i apgrejd verzije novog OS-a. Stiven Sinofski iz Microsofta je ovo najavio na zvaničnom godišnjem sastanku prodajnog segmenta. Razvoj Windows 8 operativnog sistema je počeo još pre nego što je Windows 7 izašao 2009. godine, ali je zvanično operativni sistem najavljen 1. juna 2011. godine. Prethodne godine, u septembru, Microsoft je predstavio Windows Developer Preview verziju tokom BUILD konferencije. U februaru ove godine je izbačena...\nOtkriveni detalji o Windows 8 Pro apgrejdu\n03.07.2012 u 12:53\nBilo koja verzija Windows XP, Vista ili Windows 7 operativnih sistema će biti sposobna za pristupačan apgrejd koji Microsoft priprema. Nevezano za velike promene vezane za kontrolu dodirom, ili promene u interfejsu, Microsoft je očito odlučio da nastupi agresivno prema krajnjim korisnicima u smislu nuđenja apgrejda pod povoljnim uslovima. (Neki bi rekli nalik na Apple koji svoj Mountain Lion prodaje po ceni od 20 dolara za apgrejd) Microsoft će nuditi Windows 8 "Pro" za 40 dolara putem downloada, odnosno direktnog preuzimanja. DVD verzija će koštati 70 dolara. Microsoft ne samo da će ponuditi korisnicima jeftiniju opciju, već se mož...\nMicrosoft tvrdi da je Windows RT najkompatibilniji ARM OS\n13.06.2012 u 15:31\nSoftverska kompanija Microsoft tvrdi da je dolazeći Windows RT, varijanta Windows 8 OS-a koja će se isporučivati na laptopovima i tabletima sa ARM hardverom, "najkompatibilniji ARM opertivni sistem." Ovo će biti prvi put da će Microsoft podržati hardver koji nije samo x86 u svom operativnom sistemu, odnosno prvi put da je podržana ARM arhitektura, doduše pod Windows RT brendingom. Ervin Vizer, direktor Windows Commercial Business Group odeljenja je rekao da će Windows RT uređaji u tabletima i laptopovima pokretati sve aplikacije koje će nuditi Windows Store, te da će uključivati i Office komponente,...


Veze bez obaveza, uzroci i posledice - Page 2 of 2 - WANNABE MAGAZINE\nVeze bez obaveza, uzroci i posledice\nRazlučite na samom početku da li ste u vezi bez obaveza ili u kombinaciji i držite se toga\nOdlučite da li se sa nekim viđate bez puno emotivnog uplita, ali ipak održavate tu priču jer vam je lepo, ili se viđate samo zbog seksa. Sa ženskog aspekta ova dva pojma se dosta razlikuju, najpre zato što žene povezuju seks sa iskrenim sviđanjem i osećajem privlačnosti prema drugoj osobi, što vremenom, često, znači i uplet osećanja. Pre nego što se upustite u bilo šta što spada u kategoriju neobaveznog, razmislite da li ste neko ko to može da iznese.\nIdite na dejtove\nVeza bez obaveza podrazumeva slobodu viđanja sa drugim ljudima. Ukoliko ste već sigurni da osoba sa kojom se viđate nije neko koga želite za svog momka/devojku, idite na dejtove i dajte sebi priliku da upoznate nekoga koga ćete želeti na duže staze.\nPoštujte osobu sa kojom se viđate\nOsoba sa kojom se viđate nije smeće koje ćete odbaciti kada osetite da ima problem. Svako od nas ima svoja osećanja, porodicu, prijatelje, poslove, probleme i ostale životne okolnosti koje dovode do (trenutne) promene osećanja, te stoga naučite da se prema svemu tome odnosite s poštovanjem.\nU svakom trenutku budite svesni da ste vi vladar svojih osećanja, tako da je na vama da odlučite koliko će neka veza (bilo kog tipa) trajati i s kim će se dogoditi. Držite se svog instinkta i ako u bilo kom trenutku osetite da želite nešto više – to i recite. Ukoliko ne dobijete odgovor kakav ste očekivali, ni slučajno se nemojte zadovoljiti ničim manjim od onoga što zaslužujete.\nNe verujem ljudima koji se postavljaju kao autoritet kada su u pitanju teme srca, a ni teme požude/potrebe/nagona. Prečesto se ispostavi da su savetodavci jednako izgubljeni kao oni koji traže savet, pa se, hteli to ili ne, uvek nađemo na početku. Na kraju se sve svodi na to da postupite kako osećate, a saveti su tu da vas donekle upute u pravac dešavanja. Stoga, u gore navedenim redovima našli ste nekoliko stavki za koje smo smatrali da će vas najbolje provesti kroz veze bez obaveza. Ipak, ne verujte nam u potpunosti, na vama je da se odlučite na svaki korak.


Ministar Đorđević zahvalio Rusiji na podršci - 07.03.2016, Sputnik Srbija\nMinistar odbrane Zoran Đorđević sastao se danas sa ambasadorom Ruske Federacije Aleksandrom Čepurinom i tom prilikom iskazao zahvalnost ruskoj strani zbog... 07.03.2016, Sputnik Srbija\npolitika, vesti, srbija, aleksandar čepurin, zoran đorđević, evropska unija (eu), un, ministarstvo odbrane srbije, ambasada rusije\n© Foto : Min. odbrane SrbijeMinistar odbrane Zoran Đorđević i ambasador Rusije u Srbiji Aleksandar Čepurin\n© Foto : Min. odbrane Srbije\nKako je saopšteno iz tog resora, Đorđević je naglasio da punopravno članstvo Srbije u Evropskoj uniji predstavlja naš strateški cilj, ali da će Srbija u sopstvenom interesu nastaviti da vodi samostalnu spoljnu politiku.\n„Želimo da sarađujemo sa državama i organizacijama širom sveta, koje za to iskažu interes, ali isključivo na bazi ravnopravne saradnje i međusobnog poštovanja i uvažavanja“, rekao je ministar Đorđević istakavši zadovoljstvo što svi naši partneri to uviđaju i poštuju.\nMinistar je preneo sagovorniku da Srbija dosledno sprovodi politiku vojne neutralnosti i da naše aktivno učešće u programu Partnerstvo za mir nikako ne predstavlja aspiraciju za punopravnim članstvom naše zemlje u NATO-u.\nIzabran novi ministar odbrane\n2 Mart 2016, 18:03\nMinistar Đorđević je istakao da je Srbija lider u regionu po učešću u mirovnim operacijama UN i EU, kao i da ćemo u narednom periodu na dostignutom nivou nastaviti da dajemo svoj puni doprinos izgradnji mira i stabilnosti širom sveta. Razmotrene su aktuelnosti u vezi sa migrantskom krizom i brojnim regionalnim i globalnim bezbednosnim izazovima.\nKonstatovano je da je saradnja u oblasti odbrane u stalnom usponu i da je dostigla visok nivo opštih i političkih odnosa dve prijateljske zemlje, kao i da je u narednom periodu potrebno zadržati kontinuitet poseta visokog nivoa. Takođe, sagovornici su se saglasili da je saradnja intenzivirana i po kvantitetu i po kvalitetu, kao i da će taj trend biti zadržan i ubuduće.\nIskazano je obostrano zadovoljstvo zbog nedavnog zasedanja Srpsko-ruske radne grupe za vojno-tehničku saradnju, kao odličnog pokazatelja da se odnosi intenziviraju i u oblasti vojno-ekonomske saradnje, što će doprineti da Vojska Srbije uskoro ojača svoje odbrambene kapacitete.


Konkurs za podršku socijalnim preduzećima - "Zasad za budućnost" | Poljosfera\nKonkurs za podršku socijalnim preduzećima – "Zasad za budućnost"\nKonkurs: Ukupno 6 miliona dinara biće donirano socijalnim preduzećima, putem javnog konkursa koji je otvoren do 23. februara 2018. godine.\nRok za podnošenje projektnih ideja je 23. februara 2018. godine do 16:00 časova.\nPrijave podnete posle navedenog roka i nepotpune prijave neće biti razmatrane.\nPoziv za prijavu sa uslovima konkursa i dokumenta neophodna za učešće na konkursu\nU toku trajanja konkursa zainteresovanim aplikantima biće omogućeno da dobiju detaljnije informacije o samom konkursu i pomoć tokom apliciranja u okviru projekta „Zasad za budućnost”.\nSve dodatne informacije na zasadzabuducnost@deltaholding.rs sa subject-om: Pitanje, najkasnije do 20. februara 2018. godine ili da kontaktirate Vladimira Radojičića iz Trag fondacije putem telefona na broj 011/7839 467 (lokal 104).\nTags: konkurstrag fondacijazasad za budućnost


Zapad smatra da nije vreme za formiranje vojske Kosova\nBEOGRAD - Najmoćnije zemlje Zapada smatraju da nije vreme za formiranje vojske Kosova i da Priština to ne treba da radi bez dogovora sa Beogradom.\nOvo za "Blic" kažu visoki diplomatski predstavnici zapadnih zemalja u Prištini, koje podržavaju postojeće Bezbednosne snage Kosova, ali ne i da se BSK u skorijoj budućnosti pretvori u "oružane snage Kosova".\n"Tačno je da će Kosova u nekom trenutku u budućnosti dobiti svoje oružane snage, ali to neće biti uskoro. Pre svega, ova tema mora biti deo procesa normalizacije odnosa s Beogradom. Jednostrane odluke Prištine nećemo odobriti", kažu za list visoke zapadne diplomate sa Kosova.\nTakođe, kako ističu, ključno je da Priština za tu buduću vojsku dobije široku saglasnost među Srbima sa Kosova, preneo je "Blic".\nSagovornik lista kaže da su kosovski premijer Isa Mustafa i šef diplomatije Hašim Tači lansirali priču o formiranju vojske kako bi skrenuli pažnju javnosti sa mnogo nezgodnijih tema.\n"Briselski sporazumi sa Beogradom, formiranje ZSO i pogotovo specijalni sud za zločine OVK, napravili su pravu buru u radikalnim krugovima na Kosovu, a Mustafa i Tači su postali meta optužbi za izdaju i slično. Najave da će uskoro napraviti vojsku, služe da se skrene pažnja sa kompromisa koje prave sa Srbijom i EU", objasnio je sagovornik beogradskog lista.\n« Nikolić: Srbija zločine ne oprašta Vulin: Vučiću,dokle ćeš da trpiš Kori Udovički, idi na izbore »


Ostali sportovi - Karate: „Dinamo“ šampion Premijer lige Srbije\nNapisano u kategoriji Ostali sportovi, 21 novembra, 2017\nSeniorska ekipa Karate kluba “Dinamo” treći put u istoriji kluba je osvojila zlatnu medalju i titutulu šampiona Premijer karate lige Srbije. U nedelju, 19.novembra u Sportskoj hali u na Banjici održana je turnir Premijer liga za seniore i seniorke.\nKarate klub “Dinamo” je još pre početka lige istakao kandidaturu za najviši plasman obzirom da u ekipi ima četiri sjajna reprezentativca. “Dinamo” je u prvom kolu savladao ekipu “Studentskog Grada” sa 3:2, da bi u drugom meču u borbi za titulu pobedio odličnu mladu ekipu “Borca” iz Čačka sa 2:0. Osvajanje treće titule ekipnog šampiona Srbije ostvarila je odlična seniorska ekipa predvođena kapitenom Slobodanom Bitevićem.\nZa titulu su se izborili: Nikola Jovanović, Dejan Cvrkota, Đorđe Salapura, Stefan Lugić, Aleksandar Anđelković i Aleksandar Tintor. Velike zasluge za osvajanje titule pripadaju i stručnom štabu na čelu sa Predragom Stojadinovim i trenerima Ljubišom Milenkovićem i Nemanjom Lugićem. Najbolji srpski karatista ove nedelje putuje na Okinavu gde će nastupiti na velikom turniru Serije A . Ovo je njegov prvi nastup na Okinavi i poslednje veliko takmičenje u ovoj godini.


Rajs i Abas izrazili optimizam posle sastanka na Zapadnoj obali\nAmerički državni sekretar Kondoliza Rajs izjavila je da su je razgovori sa izraelskim i palestinskim liderima uverili da obe strane žele da skorašnja bliskoistočna mirovna konferencija bude uspešna.\nKondoliza Rajs i palestinski predsednik Mahmud Abas sastali su se već desetak puta ove godine, ali nikada do sada nisu izrazili toliki optimiam kao posle najnovijeg razgovora. Rajsova je juče razgovarala i sa izraelskim liderima. Posle razgovora u Ramali ona je izjavila da izraelski i palestinski pregovarači po svemu sudeći približavaju stavove, što povećava šanse za uspeh mirovnog samita, koji bi pod pokroviteljstvom Sjedinjenih Država trebalo da se održi kasnije ovog meseca u Anapolisu, u državi Merilend.\n”Duboko sam impresionirana ozbiljnošću obe strane. Sinoć sam bila impresionirana veoma jasnom porukom izraelskog premijera Ehuda Olmerta, da on vidi konferenciju u Anapolisu kao lansirnu rampu za početak pregovora o svim važnim pitanjima, i ja veoma toplo pozdravljam pozitivnu reakciju predsednika Abasa na ono što je sinoć čuo.“\nGovoreći na sinoćnjem skupu jednog bliskoistočnog foruma, premijer Olmert je izrazio uverenje u mogućnost ostvarenja istinskog napretka ka uspostavljanju palestinske države, tokom preostale godine trajanja Bušove administracije. Izraelske agencije izveštavaju da premijer Olmert takođe razmatra mogućnost oslobađanja do dve hiljade palestinskih zatvorenika, pre početka konferencije u Anapolisu, što su ga palestinski lideri pozvali da učini.\nTokom zajedničkog susreta sa novinarima, u Ramali, predsednik Abas je rekao kako je ohrabren tim vestima.\nPalestinski predsednik je rekao da ohrabrujući koraci američke i izraelske administracije podstiču njegov optimizam da će, uprkos tome što predstoje teški pregovori, Palestinci jednoga dana živeti nezavisno, uz granicu sa Izraelom. Njegovi saradnici kažu da je palestinska strana primila uveravanja američkih diplomata da će sva, takozvana pitanja definitivnog statusa - Jerusalim, izbeglice i granice - biti tema pregovora koji bi mogli da uslede posle konferencije u Anapolisu.\nU svojim jučerašnjim izjavama, premijer Ehud Olmert rekao je da je Izrael spreman da ispuni obaveze predviđene takozvanom ”mapom za mir,“ kojom se od Izraela traži da obustavi izgradnju naselja na Zapadnoj obali, ali je dodao da i Palestinci moraju da ispune svoje obaveze, kao što je obustavljanje napada na Izrael.


Kineska populacija smanjena je 2018. godine, što je prvi put u poslednjih 70 godina, rekli su eksperti upozoravajući na "demografsku krizu" koja vrši pritisak na usporenu privredu.\nNajmnogoljudnija zemlja na svetu sa oko 1,4 milijarde stanovnika uvela je 1979. godine politiku "jedno dete" kako bi rast populacije bio održiv.\nFoto: Mingyu Li / youtube\nMeđutim, od 2016. godine Kina je dozvolila parovima da imaju dvoje dece kao odgovor na sve stariju populaciju i sve manje radne snage.\nBroj rođenih širom zemlje prošle godine opao je za 2,5 miliona u odnosu na prethodnu godinu, navodi se u analizi akademika Jia Fusijana sa Univerziteta Viskonsin-Medison, inače kritičar politike jedno dete, prenio je AFP.\nOva politika, koja je provođena uz pomoć novčanih kazni, ali i prisilnih abortusa i sterilizacije, dovela je do pada stope rađanja.\nIzmena populacione politike nije dovela do rasta stanovništva.\nISTORIJSKI USPEH Kineska sonda sletela na TAMNU STRANU MESECA, poslala i prve fotografije (FOTO)\n"VIDEĆEMO KOLIKO JE AMERIKA UPLAŠENA" Kineski admiral uputio jezivu pretnju SAD, oko spornih teritorija sve VEĆE TENZIJE\nJi je rekao da prošla godina predstavlja prekretnicu za kinesku populaciju.\nOn je upozorio da bi se ovaj trend mogao pokazati kao nepovratan zbog sve manjeg broja žena u fertilnom dobu i sve većeg oklevanja parova da imaju decu zbog rastućih troškova za obrazovanje, zdravstvo i rešavanje stambenog pitanja.


Mladi Miladin Filipović pred vratima prvog tima OFK Beograda\npetak, 17 januar 2014 12:58\nMladi Miladin Filipović iz Zvornika, uspješno nastupa za omladince OFK Beograda. NJegovi treneri su prepoznali veliki talenat ovog fudbalera i najavili da bi na proljeće se mogao preseliti među prvotimce popularnih romantičara sa Karaburme.\nSa svega 18 godina, Filipović ima pozamašan igrački staž.\n-Već sa šest godina postao sam član Napretka iz Donjeg Šepka, sada člana Prve lige Republike Srpske. Prošao sam sve selekcije ovog kluba i sa 16. godina debitovao za prvi tim. Kao mladom, treneri su mi ukazivali prilike, a najviše Zoran Vasiljević-Veza, koje sam, čini mi se, iskoristio i bio među vodećim igračima i strijelcima ekipe iz najfudbalskijeg sela Republike Srpske. Želja za napredovanjem odvela me u OFK Beograd i sada nastupam za omladince ovog kluba, rekao nam je Filipović.\nU ekipi popularnih romantičara sa Karaburme u omladincima su ga vodili Saša Kljajić i Dražen Dukić.\n- Kljajić mi je rekao da nas nekolicinu omladinaca, prate iz stručnog šataba i da će najbolje preseliti u prvi tim. Oduvijek sam navijao sa OFK Beograd i velika mi je želja da uspijem da postanem prvotimac, rekao nam je Filipović, koji je na nedavno završemom turniru u malom fudbalu “Zvornik-Vivia 2014” progalšen za najboljeg strijelca.


Odložiti otkrivanje spomenika do otkrivanja podataka o troškovima izrade i postavljanja\nDatum kreiranja: petak, 25 decembar 2020\nTransparentnost Srbija uputila je inicijativu gradskim vlastima da se otkrivanje spomenika Stefanu Nemanji odloži do ukidanja tajnosti podataka o troškovima njegove izrade i postavljanja.\nPrenosimo pismo u celini:\ngradonačelnik prof. dr Zoran Radojičić\nUvaženi gradonačelniče i zameniče gradonačelnika,\nobraćamo vam se sa inicijativom da se svečano otvaranje spomenika Stefanu Nemanji odloži do ukidanja oznake tajnosti sa dokumenata o troškovima njegove izrade i postavljanja.\nPrema trenutno dostupnim informacijama, Vlada Srbije proglasila je te informacije tajnim u julu 2018. godine, sa periodom važenja oznake tajnosti od pet godina. Sama odluka o određivanju tajnosti nije objavljena.\nOtvaranje spomenika je više puta najavljeno za neodređeni datum "po završetku radova na uređenju Savskog trga". Okončanje pomenutih radova bilo je najavljeno prvobitno za jul 2020. godine, potom za novembar i konačno za početak 2021. godine, za 27. januar. Bez obzira na dosadašnje kašnjenje i iskustva u vezi sa rokovima za završetak radova na uređenju nekih drugih lokacija u Beograda, gotovo je izvesno da će radovi biti okončani pre jula 2023. godine.\nBilo bi, međutim, neprimereno da na spomenik i prigodnu svečanost padne bilo kakva senka sumnje i da taj, kako je ukazao doskorašnji generalni sekretar predsednika Republike, „simbol stvaranja srpske države“, visok 28 metara, nadvisi pitanje zbog čega je to jedini spomenik čiji su troškovi izrade i postavljanja proglašeni tajnim i da li je ta tajnost određena u skladu sa zakonom.\nIako proces stvaranja ni jedne, pa ni srpske srednjevekovne države nije u celosti transparentan, već je uključivao i niz tajnih dogovora i planova aktivnosti koji su sa dobrim razlogom bili skrivani od ondašnjeg Vizantijskog carstva, verujemo da nije bila namera da se kroz tajnost cene spomenika simbolično obeleže ti aspekti državotvornog procesa. Štaviše, ovde je reč o spomeniku rodonačelniku dinastije koja je ustanovila načelo zakonitosti, pa bi bilo primereno da se pre otkrivanja spomenika razveje svaka sumnja u pogledu toga da li je tajnost izrade i postavljanja spomenika zakonita.\nPodsećamo da je današnja Republika Srbija, u kojoj se ovaj spomenik podiže, svoju državnost utemeljila na Ustavu. Prema članu 3. najvišeg pravnog akta „Vladavina prava je osnovna pretpostavka Ustava i počiva na neotuđivim ljudskim pravima“, a jedno od Ustavom zagarantovanih prava je „pravo na pristup podacima koji su u posedu državnih organa“.\nImajući to u vidu, očekujemo da ćete prihvatiti našu inicijativu. Konačno, umesto dvogodišnjeg odlaganja, bolje rešenje bi bilo da založite svoj nesumnjivi autoritet kod\nrepubličkih vlasti kroz inicijativu da se tajnost što pre opozove i da se dokumenti koji sadrže pomenute podatke objave.\nprogramski direktor, Nemanja Nenadić\nkoordinator aktivnosti u oblasti lokalne samouprave, Zlatko Minić


Kosovo na izborima u kojima se nova generacija suprotstavlja staroj | Kamenjar\nStanovnici Kosova u nedjelju su počeli izlaziti na birališta na prijevremenim izborima na kojima bi mlađa generacija političara mogla profitirati na raširenim frustracijama i zamoru sadašnjom političkom garniturom.\nOpći izbori održavaju se nakon godine u kojoj je pandemija koronavirusa produbila društvene i ekonomske razlike u bivšoj srbijanskoj pokrajini koja je neovisnost proglasila prije 13 godina.\nVetevendosje vodi 45-godišnji Albin Kurti koji je uvjeren da će formirati vlast. “Mi dolazimo, oni odlaze”, kazao je pred izbore političar koji uživa potporu mlađih stanovnika Kosova.\nŠanse mu je povećala i nova saveznica – privremena predsjednica Vjosa Osmani koja mu se pridružila nakon napuštanja centrističke i trenutno vladajuće Demokratske lige Kosova.


U saopštenju precizira se za koje se krivično delo tačno sumnjiči svako od okrivljenih.\nKrivično vanpretresno veće Višeg suda u Beogradu-Posebno odeljenje za organizovani kriminal je danas kontrolisalo formalnu ispravnost optužnice podnetu protiv okrivljenog Veljka Belivuka i drugih te je našlo da je optužnica propisano sastavljena i istu je poslao na odgovor okrivljenima i braniocima.\nOkrivljeni i branioci imaju pravo da podnesu odgovor na optužnicu u roku >> Pročitaj celu vest na sajtu SrbijaDanas.com << od 8 dana od dana dostavljanja optužnice.\nSud je saopštio da im se na teret stavljaju krivična dela udruživanje radi vršenja krivičnih dela ubistva, otmice, silovanje, trgovina drogom i oružjem.\nSrbijaDanas.com: GOLMAN PARTIZANA OPTUŽEN ZA OTMICU! Učestvovao u kriminalnim radnjama - bio radnik u mesari Velje Nevolje\nSrbijaDanas.com: SEKLI, MASAKRIRALI, PA MLELI: U krimi klanu Belivuk-Miljković znala se tačna raspodela poslova - svako imao svoju ulogu\nKrivično vapretresno veće Višeg suda u Beogradu utvrdilo je danas da je optužnica protiv Veljka Belivuka i drugih lica, koji se terete za najteža krivična dela, propisno sastavljena i poslalo je na odgovor okrivljenima i braniocima, koji imaju pravo da to učine u roku od 8 dana.\nSpecijalni sud potvrdio optužnicu protiv Belivuka i Miljkovića i 29 saradnika


KMF Pčinja odigrala nerešeno - www.025.rs\nwww.025.rs / ODŽACI / SPORT / KMF Pčinja odigrala nerešeno\nU poslednjoj utakmici 10. kola Futsal lige Vojvodine – grupa “Zapad”, KMF Pčinja iz Karavukova i KMF Mićko trend iz Novog Sada odigrali su u ponedeljak u Odžacima 7:7.\nFutsalerima Pčinje to je drugi remi u prvenstvu kojim su prepustili prvo mesto na tabeli ekipi Leteći Holanđanin iz Vrbasa. Ekipa iz Karavukova u ponedeljak gostuje kod Novog Sada u poslednjem kolu jesenjeg dela sezone.\nRezultati ostalih susreta 10. kola: Tango (Novi Sad) – Leteći Holanđanin (Vrbas) 6:9, Hajduk (Kula) – Novi Sad 2:3 i Leteći Bajmočani (Bajmok) – Apa futsal (Apatin) 3:3.\nTabela: Leteći Holanđanin 23, Pčinja 23, Apa futsal 22, Mićko trend 17, Novi Sad 15, Leteći Bajmočani 13, Tango 3, Hajduk 0 bodova.\nParovi poslednjeg kola prvog dela prvenstva: Leteći Bajmočani – Tango, Apa futsal – Hajduk, Novi Sad – Pčinja i Mićko trend – Leteći Holanđanin.


Kosovo nije u upitniku EK\nKosovo nije obuhvaćeno upitnikom koji je Evropska komisija uputila Srbiji, ali se pominje u nekoliko tema o kojima će se Beograd izjasniti.\nMeđu prvim je pitanje uloge vojske i policije u obezbeđivanju administrativne granice sa Kosovom. EK takođe traži od Srbije da obezbedi pregled odnosa sa Kosovom i napora koji se preduzimaju kako bi se obezbedila efikasna saradnja na pitanjima koja se tiču EU, ali i regionalne saradnje. Kada je reč o viznoj politici, od Srbije se zahteva objašnjenje procedure kojom stanovnici Kosova dobijaju biometrijske pasoše, kao i načina na koji se u toj oblasti sprečava prevara i korupcija. Od Srbije se traži da detaljno opiše situaciju na administrativnoj granici na Kosovu, kao i saradnju sa Euleksom. Pitanja u oblasti spoljne, bezbednosne i odbrambene politike tiču se političkog dijaloga između Srbije i zemalja zapadnog Balkana, u koje je uključeno i Kosovo. Kad je reč o privredi, Srbiji se postavlja pitanje režima PDV-a koji se primenjuje na robu izvezenu iz Srbije na Kosovo i obrnuto, kao i kakve su izvozne i uvozne, ali i putne dozvole potrebne i koji se poreski režim primenjuje za tu robu. Postavlja se i pitanje trgovinske razmene, tj. izvoza i uvoza sa zemljama u regionu, među kojima je navedeno i Kosovo. Kada je reč o carinskoj regulativi, postavlja se pitanje da li Srbija ima posebne pravila koja se odnose na trgovinu sa Kosovom, koje carinske propise bi trebalo ispuniti da bi se roba uzajamo razmenjivala, da li se primenjuju takse, odnosno carina i da li postoje neka posebna pravila koja se tiču porekla robe. U uvodenim napomenama upitnika, koji je postavljen na sajt Vlade Srbije, navodi se da Kosovo nije obuhvaćeno jer je status pokrajine regulisan Rezolucijom 1244 SB UN, prenosi B92.


Sa radošću vas obaveštavamo da je ove godine održan jubilarni, deseti kongres Saveza psihoterapeuta Srbije. Ovogodišnja centralna tema bila je Sazrevanje i odrastanje, dok su se podteme bavile korona virusom i mentalnim zdravljem, kao i online psihoterapijom. Kongres je prvi put od svog osnivanja uspešno održan preko zoom platforme, što je omogućilo da se tokom ova dva dana skupu priključe i kolege iz različitih krajeva zemlje, ali i regiona.\nOvo je bila prilika i da naše kolege svojim izlaganjima predstave konstruktivizam i njegovu vrednost u terapijskom radu. Kolega i edukator Milan Damjanac održao je dve zapažene radionice sa temama Psihosomatika iz konstruktivističkog ugla i Usamljenost i samoća iz konstruktivističkog ugla. Koleginica i edukator Ana Rajković imala je značajno usmeno saopštenje na temu Konstruktivistička tehnika mreža zavisnosti u radu sa klijentima koji se suočavaju sa ambiguitetnim gubitkom. Pored toga, ove godine su sadržaju kongresa doprinele i edukantkinje konstruktivističke psihoterapije. Koleginica Marija Vujović održala je dva usmena saopštenja pod nazivima Šta psihoterapeut radi kada se vođe sektora svađaju i kako im pomaže u njihovom sazrevanju, kao i Kako mračne crte ličnosti, mračna tetrada, utiču na razvoj seksualne i emotivne ljubomore u partnerskim odnosima. Još jedno usmeno saopštenje iznela je koleginica Ana Perović sa temom Doživljaj online psihoterapije iz ugla terapeuta.\nVeoma smo ponosni na svoje kolege i njihova izuzetna izlaganja tokom kongresa. Nadamo se da ćemo u buduće moći da se pohvalimo još većim brojem radova iz oblasti konstrukstivističke terapije i tako širiti svoje polje delovanja.


RTS :: Vladini službenici u Vašingtonu traže plate i žele da rade\nSvet Vladini službenici u Vašingtonu traže plate i žele da rade\nčetvrtak, 10. jan 2019, 20:47 -> 20:59\nStotine američkih vladinih službenika učestvovalo je u protestnom maršu sindikata do Bele kuće u Vašingtonu uzvikujući "Hoćemo naše plate" i "Želimo da radimo", izražavajući time svoje nezadovoljstvo zbog delimične blokade rada savezne vlade.\nOni su se pre toga, po velikoj hladnoći, okupili ispred sedišta sindikata zaposlenih u javnim službama sa transparentima, a neke od njihovih poruka bile su: "Trampe, prekini blokadu", "Pustite me da radim svoj posao" i druge, prenosi Rojters.\nDelovi američke federalne vlada delimično su zatvoreni od 22. decembra, zbog zahteva predsednika Donalda Trampa da se izdvoji 5,7 milijardi dolara za izgradnju zida na granici sa Meksikom, sa čime se ne slaže demokratska većina u Predstavničkom domu Kongresa.\nOvom blokadom direktno je pogođeno oko 800.000 zaposlenih koji su na prinudnom odmoru ili rade bez plate.\nProtesti vladinih službenika ispred Bele kuće poklopili su sa posetom predsednika Trampa pograničnom gradu Makalenu u Teksasu, a Tramp poručuje kako je spreman da blokira rad vlade mesecima, pa čak ako je potrebno i da proglasi vanredno stanje kako bi zaobišao Kongres i tako obezbedio novac za zid, prenosi agencija.


Nedelja imunizacije u Evropskom regionu SZO, 24-30.4. 2016. godine - Завод за јавно здравље\nNedelja imunizacije u Evropskom regionu SZO, 24-30.4. 2016. godine\n„ Povećajmo obuhvat imunizacijom“\nPrema podacima SZO, ukupan broj prijavljenih slučajeva dečije paralize na globalnom nivou u 2015. godini iznosio je 74 u odnosu na 350.000 iz 1988. godine (redukcija 99%). Ovo je do sada najmanji broj registrovanih slučajeva dečije paralize i svi su izazvani divljim virusom poliomijelitisa tip 1. Poliomijelitis se endemski održava samo u dve zemlje u svetu (Pakistan i Avganistan) i u njima su prijavljeni svi slučajevi u odnosu na 125 zemalja 1988. godine, kada je započet proces iskorenjivanja ove bolesti. Od kraja septembra 2015. godine Nigerija ne pripada kategoriji endemskih zemalja za poliomijelitis i u njoj se beleže poslednji slučajevi dečije paralize izazvani polio virusom tip 3 (2012. godine). Tip 2 virusa dečije paralize se ne registruje od 1999. godine u svetu, a od aprila ove godine sve zemlje koje u svojim programima imunizacije primenjuju oralnu polio vakcinu trebalo je da isključe iz dalje primene vakcinu koju sadrži vakcinalni polio virus tip 2.\nNedelja imunizacije – obraćanje roditeljima 2016.


SAD predane suverenitetu Ukrajine\nNa jednom od svojih prvih putovanja na dužnosti državnog sekretara, Antony Blinken se sastao u Kijevu s najvišim zvaničnicima ukrajinske vlade da bi potvrdio predanost Sjedinjenih Država neovisnosti, teritorijalnom integritetu i suverenitetu Ukrajine. Na konferenciji za štampu s ukrajinskim predsjednikom Volodimirom Zelenskim, sekretar Blinken je rekao: "Ponosni smo što stojimo uz vas da bi osigurali prosperitetnu i demokratsku budućnost za sve narode ove zemlje."\nPosjeta početkom maja mjeseca uslijedila je nakon najvećeg gomilanja ruskih postrojbi na granici između dvije zemlje otkako je Rusija proglasila aneksiju Krima, 2014. Tokom zadnjih sedam godina, sukob je rezultirao smrću više od 12 hiljada Ukrajinaca, uključujući i borbe između snaga koje podržava Rusija i ukrajinskih postrojbi u istočnoj Ukrajini.\nPremda su neke ruske snage nedavno povučene sa granice, ostala je teška vojna oprema i značajan broj ruskih vojnika. "Pratimo situaciju veoma pomno," rekao je sekretar Blinken. On je istaknuo da je sa predsjednikom Zelenskim razgovarao o podršci koju su Sjedinjene Države pružile i koju će nastaviti pružati da bi ojačali sigurnost Ukrajine i njenu odbranu. Sekretar Blinken je rekao da Sjedinjene Države "aktivno gledaju da još više ojačaju sigurnosnu suradnju i pomoć Ukrajini."\nDržavni sekretar je jasno rekao da, uz vanjsku prijetnju koju predstavlja Rusija, Ukrajina je suočena i sa unutrašnjom prijetnjom korupcije. U televizijskom intervjuu, sekretar Blinken je rekao da korupcija "izjeda" demokraciju Ukrajine, te je osudio "oligarhe koji idu za vlastitim interesima umjesto za interesima ukrajinskog naroda." On je pohvalio ukrajinske zvaničnike za važne zakonodavne korake koje su poduzeli u cilju provođenja reformi, ali je istaknuo da treba veći napredak na području korporativne uprave, pravosudne reforme, te u osiguravanju stvarno neovisne anti-korupcijske komisije. Ti su koraci neophodni, rekao je, da se osigura da vlada radi u korist naroda.\nSekretar Blinken je kazao da se Sjedinjene Države protive korupciji i destabilizirajućim potezima Rusije protiv Ukrajine iz istog razloga: obje te pojave "oduzimaju od ukrajinskog naroda ono što je po pravu njihovo, njihovo pravo da sami donose odluke... o budućnosti svoje zemlje."\nSekretar Blinken je naglasio da Sjedinjene Države duboko cijene svoje prijateljstvo i partnerstvo sa Ukrajinom u osiguravanju demokratske budućnosti za ukrajinski narod, te da se nadaju daljem ojačavanju tog partnerstva u dolazećim godinama.


Košarac: Ubrzati procedure da bi Savjet ministara BiH što prije razmotrio uvođenje prelevmana i carinskih stopa | Banjaluka.net\nMinistar spoljne trgovine i ekonomskih odnosa BiH Staša Košarac pozvao je nadležne institucije da u što kraćem roku dostave mišljenja na predloženu odluku o uvođenju prelevmana i carinskih stopa na uvoz svježeg i rashlađenog goveđeg i svinjskog mesa iz EU na period od dvije godine, kako bi se ova tačka mogla naći na narednoj sjednici Savjeta ministara BiH.\n”Nadležne institucije moraju ozbiljno pristupiti ovom pitanju i u što kraćem vremenskom roku dostaviti potreba mišljenja, da bismo već na narednoj sjednici Savjeta ministara BiH mogli razmotriti uvođenje zaštitnih mjera. Usporavanje ovog procesa u direktnoj je suprotnosti sa našim nastojanjima da zaštitimo domaće proizvođače, posebno u vremenu pandemije koja ugrožava njihov egzistencijalni izvor zarade”, istakao je ministar Košarac.\n”Uvođenjem prelevmana i carinskih stopa na uvoz izlazimo u susret našim poljoprivrednim proizvođačima i omogućavamo im nastavak i razvoj proizvodnje. Zbog toga ću glasati za ovu mjeru i očekujem da kolege iz Savjeta ministara BiH postupe na isti način”, poručio je ministar Košarac.\n”Naš cilj je da adekvatnim politikama podstičemo razvoj domaćih poljoprivrednih kapaciteta. Uvođenje prelevmana i carinskih stopa dio je seta mjera za zaštitu i unapređenje poljoprivredne proizvodnje u Republici Srpskoj i Federaciji BiH. Istovremeno, aktivno radimo na otvaranju novih tržišta za plasman domaćih proizvoda, u namjeri da tržišne viškove svedemo na minimum”, zaključio je ministar Košarac.


Umesto imenovanja Siniše Malog za doktora nauka, Senat Univerziteta je odlučio da ostavi vremena za žalbu\nSenat je na današnjoj sednici doneo odluku da ne dodeli zvanje doktora nauka Siniši Malom. Rektorka Univerziteta Ivanka Popović je najavila da će sačekati eventualne žalbe na izveštaj komisije Fakulteta organizacionih nauka (FON), kako bi zvanično podnela žalbu. Žalbe mogu da pošalju zaposleni na Univerzitetu u Beogradu koji su u nastavnom ili naučnom zvanju, a rektorka će se - kao jedina ovlašćena - dalje žaliti Odboru za profesionalnu etiku Univerziteta.\nRešenjem dekana FON-a u februaru 2019. je formirana Stručna komisija koju su činili Dejan Erić, profesor privatnog fakulteta Beogradska bankarska akademija, profesori fakulteta ekonomije u Ljubljani, Banja Luci i Sveučilišta u Rijeci - Tomaž Čater, Dragan Mikerević i Vinko Kandžija.\nDva meseca kasnije Komisija je uradila analizu doktorata ministra finansija Siniše Malog i zaključila da nije plagiran u dovoljnoj meri da bi bio osporen .\nKomisija je pronašla da je u samo dva od 126 slučajeva Mali pravilno upotrebio znake navoda, te da je u jednom poglavlju doktorata bez citiranja preuzeo oko 4.500 reči.\nIako je zaključak Komisije da se u doktoratu nalazi 6.97% plagiranog teksta drugih autora, Nastavno-naučno veće FON-a je početkom maja usvojilo stručnu analizu koja daje pozitivno mišljenje na doktorat, zbog čega su tražili da se Malom odobri doktorska titula. Prema pisanju Danasa, za taj izveštaj je glasalo 82 članova veća, a 28 je bilo uzdržano.\nPravilnik o postupku utvrđivanja neakademskog ponašanja u izradi pisanih radova Univerziteta u Beogradu, na osnovu koga je ova procedura pokrenuta, usvojen je 2016. godine i predviđa da konačnu odluku o tome da li će Siniša Mali ipak biti proglašen u doktora nauka donosi Senat Univerziteta odnosno Odbor za profesionalnu etiku Univerziteta.\nPrema Pravilniku, Univerzitet može da uloži žalbu na pozitivno mišljenje Nastavno-naučnog veća FON-a iz maja ove godine, za šta je i ostavljen prostor produženjem roka.\nKako se akademska zajednica ponela prema Malom\nSiniša Mali je 2013. godine na FON-u odbranio doktorsku tezu pod naslovom Kreiranje vrednosti kroz proces restrukturiranja i privatizacije - teorijske koncepcije i iskustva Srbije. Preispitivanje doktorata počelo je jula naredne godine tekstom Raše Karapandže, profesora nemačke Evropske škole za biznis, koji je ukazao da je Mali koristio delove tekstova iz tuđih doktorskih disertacija i naučnih članaka, Vikipedije i sa sajta Agencije za privatizaciju.\nU decembru 2016. je Etička komisija FON-a odbila kao neosnovan zahtev za utvrđivanje neakademskog ponašanja u slučaju prijave plagijata doktorske disertacije tadašnjeg gradonačelnika Beograda. Između ostalog, komisija je u obrazloženju navela da rad sadrži tek “određene propuste” i da korišćenje softvera, po aktima Beogradskog univerziteta, nije osnov za njegovo osporavanje.\nUniverzitet nije prihvatio mišljenje Etičke komisije, zbog čega je početkom 2017. godine zatražio od FON-a da formira stručnu komisiju koja će detaljno analizirati doktorat, međutim Fakultet je to učinio tek ove godine.\nKrajem februara 2018. grupa doktora nauka predala je Rektoratu Univerziteta zahtev da poništi doktorat Siniše Malog. Oni su rad označili kao plagijat i tražili da Mali ne bude promovisan u zvanje doktora nauka, a da članovi komisije pred kojima je branio doktorsku tezu budu procesuirani pred Odborom za profesionalnu etiku Univerziteta u Beogradu. Grupa danas broji 365 profesora i istraživača.


Militanti DAEŠ-a napuštaju Mosul - Sputnjik Srbija\nMilitanti DAEŠ-a napuštaju Mosul\n22:39 04.10.2016 Preuzmite kraći link\nPrema Sputnjikovim izvorima u Iraku i Iračkom Kurdistanu, pešmerge i iračka vojska završavaju pripreme za operaciju oslobađanja Mosula, velikog grada na severu ove zemlje, od džihadista.\nU okviru ove operacije, iračke snage su dobile teška naoružanja od Nemačke i Francuske, osim toga, vojnici iz ovih zemalja će pratiti tok operacije u Bagdadu. Trenutno pešmerga i iračka armija granatiraju predgrađa Mosula uz podršku avijacije zapadne koalicije.\nPortparol Demokratske stranke Kurdistana u Mosulu Said Mamuzini rekao je za Sputnjik da militanti DAEŠ-a hitno napuštaju Mosul i sklanjaju se u Raki.\n„Planirano je da operacija počne za nekoliko dana. Prema našim informacijama, militanti kopaju rovove oko Mosula, pripremaju vozila sa eksplozivom, a u praznim kućama postavljaju mine. DAEŠ paniči zbog predstojeće operacije, i zato su mnogi militanti već pobegli u Raku, pre svega komandanti terorističkih odreda sa svojim porodicama“.\nPrema nekim izvorima, lider DAEŠ-a Bagdadi naredio je militantima: „Ako ste u stanju da se borite za Mosul, onda uradite to, ako niste, spremajte mine i bombe, uništite grad i napustite ga“.


Bivši kongresmen u zatvoru zbog neprimerenih poruka\nBivši kongresmen iz Njujorka Entoni Viner stiže u federalnu sudnicu\nEntoni Viner, osramoćeni bivši američki kongresmen, čiji slučaj je imao važnu ulogu u prošlogodišnjim predsedničkim izborima, osuđen je na 21 mesec zatvora zbog neprimerenog kontakta sa maloletnom devojčicom putem interneta.\nViner, nekadašnji predstavnikk njujorškog okruga u Kongresu, plakao je u sudu pošto mu je odbijena molba za uslovnu kaznu i određen rok da se preda vlastima do početka novembra.\nVršilac dužnosti federalnog tužioca za Njujoirk, Džun Kim, je izjavio da su u istrazi Vinerovog slučaja, pronađeni dokazi da je bivši kongresmen tražio od 15-godišnje devojčice da mu pokaže obnaženo telo i da se za njega putem interneta upusti u seksualno eksplicitnu scenu, što je podložno direktnoj kazni zatvora.\nDaljom istragom otkriveno je i nekoliko hiljada mejlova u okviru prepiske Vinerove bivše supruge, Hume Abedin, saradnice bivše predsedničke kandidatkinje Hilari Klinton, koji su sadržali i visoko poverljive informacije što je navelo Džejmsa Komija, smenjenog direktora Federalnog Istražnog biroa, da ponovo otvori slučaj protiv Klintonove.\nBivša državna sekretarka je ocenila da je taj Komijevev potez, neposredno uoči izbora, bio “ključni razlog” njenog poraza na izborima.


TV Most - EK: Dokle se stiglo u radu na poglavljima 23 i 24\nEK: Dokle se stiglo u radu na poglavljima 23 i 24\nNa napredak u pregovorima o poglavljima 23 i 24 Srbiju obavezuju ambiciozni rokovi, a na osnovu već usvojenih akcionih planova i strategija tokom 2016. godine, navedeno je u non pejperu Evropske komisije, objavljenom na sajtu vladine Kancelarije za evropske integracije.\nEvropska komisija napravila je presek stanja onoga što je do sada urađeno, godinu dana nakon što je naša zemlja usvojila Akcione planove za ova dva poglavlja.\nSrbija je u tom periodu usvojila, odnosno pripremila, niz strategija i akcionih planova, kao i procedura i operativnih smernica i izvršila brojne procene nakon kojih su date preporuke.\nU mnogim slučajevima sprovođenje je u ranoj, odnosno vrlo ranoj fazi, navodi se u ovom izveštaju.\n"Kako Srbija bude napredovala, pažnja će se postepeno premeštati na delotvornost reforme procesa zakonodavstva u praksi, kao i na kapacitet institucija zaduženih za sprovođenje vladavine prava, kao i uslovima u kojima one postupaju", ističe se u izveštaju.\nU predstojećem periodu, naglašava se da Srbija posebno treba da poveća napore u oblasti reforme pravosuđa.\nU borbi protiv korupcije, dodaje se, treba dodatno poboljšati institucionalnu saradnju i vlasništvo nad procesom, uz podršku jake političke volje, kako bi se postigla opipljive rezultate.\nNavodi se da članovi Saveta za borbu protiv korupcije nisu sistematski konsultovani o nacrtima zakona koji bi po proceni Saveta mogli potencijalno da utiču na korupciju u Srbiji.\nSa novim Zakonom o Agenciji za borbu protiv korupcije se kasni, a u njemu bi, preporučuje se, trebalo sagledati prethodno identifikovane nedostatke, posebno u pogledu direktnog pristupa Agencije informacijama.\n"Kasni se za izmenama Ustava"\nKad je reč o pravosuđu, prema izveštaju EK, kasni se sa izmenama Ustava koje su neophodne kako bi se promenio način izbora sudija i tužilaca i obezbedila njihova nezavisnost.\nSrbija je, prema Akcionom planu, trebalo već da ima predlog izmena najvišeg pravnog akta na koji je Venecijanska komisija dala mišljenje i koji je prošao javnu raspravu.\nNajbolji rezultat ostvaren je u ispunjavanju Akcionog plana u delu koji se tiče promovisanja i ostvarivanja ljudskih prava - 67 odsto, mada se i u toj oblasti, prema EK, kasni sa donošenjem nekih od ključnih zakona.\nReč je o zakonima u oblasti zaštite podataka, rodne ravnopravnosti, besplatne pravne pomoći i zaštite manjina.\nEvropska komisija podseća da još nisu odštampani svi planirani udžbenici na jezicima nacionalnih manjina.\nSrbija je u decembru prošle godine sa Hrvatskom potpisala sporazum kojim se rešava pitanje udžbenika na hrvatskom jeziku.\n"Do februara 2017. godine, od planiranih 100 naslova, štampano je 24, dok su 33 u procedure davanja saglasnosti i biće odmah nakon toga pušteni u postupak štampanja", kaže se u izveštaju.\nKada je reč o slobodi izražavanja i medija, konstatuje se da se Srbija i dalje suočava sa velikim izazovima u stvaranju okruženja koje bi pogodovalo pluralističkoj medijskoj slici.\nDodatno treba unaprediti inkluzivnost, transparentnost i kvalitet izrade zakona kao i delotvoran nadzor izvršne vlasti, dok usvajanje zakona po hitnoj proceduri u Narodnoj skupštini treba ograničiti, navodi se u izveštaju.\nSrbiji se sugeriše da treba da omogući da se konsultacije sa civilnom društvom odvijaju na sistematski i sadržajan način, a potencijalne koristi od stručnog znanja civilnog društva u potpunosti priznaju i iskoriste.


PR godine Ivana Mitrović i Aleksandar Andrić, a Aleksandaru Uglješiću specijalno priznanje\nPored titule Automobila godine koja je dodeljena novoj Opel Corsi, žiri Asocijacije automobilskih novinara Srbije ove godine dodelio je i titulu PR godine, kao i Eko automobil godine 2020\nfoto: Dragan Stanimirović, Privatna arhiva, AANS\nŽiri AANS je odlučio i ko je u proteklom periodu najbolje komunicirao sa novinarima i najviše uradio na promociji svoje firme i brenda koji zastupa. Dodeljena je titula PR godine, a prema mišljenju žirija Asocijacije automobilskih novinara Srbije to su ravnopravno Ivana Mitrović, PR Renault Nissan Srbija i Aleksandar Andrić, PR Toyota Srbija!\nSpecijalno priznanje “Ivan Katunac”\nI ove godine dodeljeno je specijalno priznanje “Ivan Katunac” za profesionalno novinarstvo i doprinos promociji i razvoju auto-industrije u Srbiji. Nagradu je dobio Aleksandar Uglješić, dugogodišnji automobilski novinar, glavni i odgovorni urednik portala Dmotion.rs!\nMercedes Eko automobil godine\nOve godine žiri AANS, pored automobila godine birali su i Eko automobil godine, a uslov je bio da taj automobil pokreće hibridni ili potpuno električni pogonski sklop. Neprikosnoveni pobednik je Mercedes E-klase, E300de plug-in hibrid, sa osvojenih maksimalnih 80 poena. Asocijacija automobilskih novinara Srbije će uskoro organizovati svečanu dodelu priznanja i promociju pobednika.\nAleksandar Andrić - Fer igra, jasna pravila i maksimalno uvažavanje\nPočeo novi ciklus izbora automobila godine u Srbiji\nOpel Corsa je proglašena za Automobil godine u Srbiji 2020\nAANS - Oštra konkurencija za Automobil godine u Srbiji


Sportski vikend - YU ECO RTV\nNaslovna / Sport / Sportski vikend\nsinisa avgust 18, 2017\tSport Napiši komentar 65 Pregledi\nFudbaleri Spartaka u nastavku super lige dočekuju ekipu Voždovca.Utakmica se igra u subotu 19 avgusta sa početkom u 19 časova.Ekipa Spartaka nada se da pred svojim najvijačima može da ostvari još jedan pozitivan rezulzat.Domaći tim trenutno je na petom mestu na tabeli sa deset osvojenih bodova dok su gosti trenutno na drugom mestu.\nTenis klub Spartak održao je konferenciju za novinare povodom međunarodnog profesionalnog turnira sa nagradnim fondom od 15.000 dolara.Biće ovo jedna lepa prilika da ljubitelji tenisa posete turnir i da ju podršku teniserima.\nOvog vikenda počinju takmičenja u Srpskoj i Vojvojođanskoj ligi grupa Vojvodina kao i Vojvođanskoj ligi grupa Sever.U prvom kolu Srpske lige Bačka na svom terenu dočekuju ekipu Bratstva iz Prigravice.Meč počinje u 17 časova.\nGodinama u nazad zna se da prvenstvo u košarci i u odbojci u obe konkurencije počinje u oktobru mesecu,dok rukometno prvenstvo Srbije počinje krajem septembra meseca.U sezoni 2107 ta 2018 godina u super ligi učestvovaće 12 ekipa.Ekipa Spartak Vojputa u prvom kolu dočekuje ekipu Požarevca,nakon toga putuje u Požegu.Nakon toga slede dve utakmice gde će subotički tim biti domaćini ekipama Šamaota i Obilića.\nPrethodna Info blok 17.08.2017.\nSledeća Fudbaleri Spartaka u nastavku super lige dočekuju ekipu Voždovca


Pristiglo 500 doza vakcina - Glas Podrinja\nU KOCELjEVAČKI DOM ZDRAVLjA\nPristiglo 500 doza vakcina\nPolovinom oktobra u koceljevačkom Domu zdravlja “Dr Darinka Lukić” započela je vakcinacija protiv gripa. Kao i prethodnih godina u ovu zdravstvenu ustanovu pristiglo je 500 doza od kojih je već u prvoj nedelji vakcinacije dato oko 220.\nPrema rečima nadležnih u 2017. godini podeljeno je svih 500 doza što očekuju i u ovoj sezoni.\n–Stanovništvo naše opštine je o aktuelnoj vakcinaciji protiv sezonskog gripa obavešteno putem lokalne radio stanice i vidno istaknutih obaveštenja na ulaznim vratima Doma zdravlja. Pravo da prime vakcinu protiv sezonskog gripa imaju svi pacijenti koji se jave kod svog izabranog lekara a za koje lekar utvrdi da nemaju nikakvih kontraindikacija za to- objasnio je načelnik ove ustanove dr Nenad Mandić.\nZa vakcinu protiv gripa su u najvećoj meri zainteresovani hronični bolesnici, zatim pacijenti starije starosne dobi kao i radno aktivno stanovništvo.\nIz ove ustanove podsećaju da je optimalno vreme za primanje vakcine oktobar mesec i da je preventiva suština te da vakcinacija nema nikakvog efekta ni smisla onda kada se grip već dobije.\nMeđu onima koji su o svom zdravlju mislili na vreme je Milivoj Savić koji vakcinu protiv sezonskog gripa prima već nekoliko godina unazad. Napominje da mu je mnogo lakše da primi vakcinu nego da se razboli od gripa i da zahvaljujući vakcinaciji nije bolestan.\n–Čak iako se desi da se razbolim to više liči na slabu prehladu i brže prođe- kaže ovaj pacijent.


Gutereš pozvao na smanjenje emisije štetnih gasova | Novine Toronto\nGeneralni sekretar Ujedinjenih nacija Antonio Gutereš pozvao je na momentalna, brza i obimna smanjenja emisije gasova sa efektom staklene bašte radi zaustavljanja globalnog zagrevanja i izbegavanja klimatske katastrofe.\nUoči godišnjeg zasedanja Generalne skupštine UN sledeće nedelje, Gutereš je upozorio vlade država da do klimatskih promena dolazi brže nego što je prognozirano i dodao da je emisija fosilnih goriva ponovo dostigla nivo iz vremena pre pandemije korona virusa.\nNa predstavljanju izveštaja o aktivnostima u borbi protiv klimatskih promena, Gutereš je rekao da su nedavni ekstremni vremenski uslovi, od uragana Ida u SAD do poplava u Zapadnoj Evropi, pokazali da nijedna zemlja nije zaštićena od katastrofa povezanih sa klimom.\n"Ove promene su tek početak, a najgore predstoji. Ako ne bude momentalnih, brzih i obimnih smanjenja emisije gasova sa efektom staklene bašte, nećemo moći da ograničimo globalno zagrevanje na 1,5 stepeni Celzijusa. Posledice će biti katastrofalne", kazao je Gutereš.\nPariski sporazum o klimi je postavio kao cilj da se globalno zagrevanje zadrži do kraja veka znatno ispod dva stepena Celzijusa, a idealno na najviše 1,5 stepeni.


Vodovod Beograd | Vodoinstalaterske usluge | Vodoinstalater Beograd\nVodovod Beograd je javno komunalno preduzeće grada Beograda. Vodovod Beograd se između ostalog bavi i održavanjem vodovodne mreže za snabdevanje pitke vode. Vodoinstalater Beograd je dostupan 24h dnevno za sve vodoinstalaterske usluge i hitne intervencije.\nVodovod Beograd – Vodoinstalater Beograd\nVodoinstalater Beograd je ozbiljan tim profesionalnih vodoinstalatera sa velikim iskustvom u struci za šta poseduju sve potrebne kvalifikacije. U trenucima kada određene popravke koje spadaju pod domenom održavanja Vodovoda Beograd ne mogu biti sprovedene od strane istih, a Vama je potrebna hitna intervencija, možete angažovati naš stručni tim vodoinstalatera. Iako nismo ogranak Vodovoda Beograd, već zasebna nezavisna firma, posedujemo podjednaku stručnost i kvalitet da kao takvi pružimo sve vrste vodoinstalaterskih usluga kad god je to Vama potrebno. S obzirom da je Beograd naš glavni grad u kojem se često gradi, ali i renovira, usluge vodoinstalatera su neophodne svakoga dana. Upravo zbog toga poslujemo na celoj teritoriji Beograda, pa u situacijama kada Vodovod Beograd ne može da reaguje jer kvar nije u njegovoj nadležnosti, nastupamo mi kao adekvatna zamena.\nPoslujemo sa pravnim i fizičkim licima u svim gradskim opštinama. Sve vodoinstalaterske usluge na jednom mestu, na samo jedan poziv telefonom. S obzirom da dosta ulažemo u napredovanje našeg tima, kako kadra zaposlenih, tako i opreme koju koristimo, slobodno možemo reći da je kvalitet naših usluga jednak brzini kojom obavljamo svaku intervenciju i to uz pomoć najsavremenije opreme. Gde god da se nalazite, na Vašu adresu dolazimo u najkraćem vremenskom roku. Bez obzira da li se radi o Vašem privatnom posedu ili poslovnom prostoru, preduzeću, lokalima, itd, sve usluge obavljamo po veoma povoljnim cenama.\nKlijentima je važno da posao bude dobro obavljen, a nama je važno da klijenti budu zadovoljni i upravo to je politika naše firme. Zahvaljujući kvalitetu rada koji stoji uz naše ime, stekli smo veliki broj poslovnih saradnji širom Beograda. Na svaku obavljenu intervenciju Vam dajemo račun i pisanu garanciju za kvalitet pruženih usluga. Brz dolazak na adresu, brza, efikasna i kvalitetna intervencija, kao i profesionalan odnos sa klijentima i vodoinstalaterske usluge pružene na najvišem nivou ovog posla su ono što stoji uz naše ime. Dostupni smo 24h, sedam dana nedeljno, tokom cele godine. Radimo čak i za vreme praznika.


Kultura - Novosti dana - 29.02.2020 | Sputnjik Srbija\n16:47 23 Januar 2021\nNemoguća misija: Tom Kruz u karantinu zbog koronavirusa\nHolivudski glumac Tom Kruz i ekipa filma „Nemoguća misija“ koji se snima u Veneciji, smešteni su u karantin zbog koronavirusa koji se širi Italijom, prenosi „Džeruzalem post“, pozivajući se na britanskog glumca Sajmona Pega.\nPočeo 48. FEST: Počast legendarnom glumcu Bekimu Fehmijuu\nMeđunarodni filmski festival FEST svečano je otvoren večeras u beogradskom Centru "Sava" premijerom ostvarenja Srdana Golubovića "Otac" i uručenjem Beogradskog pobednika velikoj glumici Miri Banjac.\nU Kini otkazana premijera novog filma o Džejms Bondu\nU Pekingu je otkazana premijera novog filma o Džejms Bondu „Nije vreme za umiranje“ (No time to die) i to zbog epidemije koronavirusa.\nRuski balet — lepota koja je osvojila svet\nŠkola ruskog baleta je jedna od najpoznatijih i najstarijih u svetu. Baletski igrači prolaze kroz mukotrpan rad i trud, da bi jednog dana zaigrali kao solisti u čuvenom „Labudovom jezeru“. Na sceni elegancija, a iza kulisa — borba sa roditeljima, koreografima i sa samim sobom.


Saradnja tužilaštava u Sarajevu i Mostaru\n„Jako je važno da mi kao tužioci nastavimo da jačamo svoje kapacitete za vođenje finansijskih istraga. Saradnja i razmjena iskustava među tužilaštvima u BiH je svakako ključna“ rekla je tužiteljica Kantonalnog tužilaštva Kantona Sarajevo Amra Mehmedić danas (27.04.2018. godine) u Sarajevu na sastanku u čijem fokusu je bilo rukovođenje finansijskim istragama.\nOvom prilikom kolege tužioci iz Kantonalnog tužilaštva Kantona Sarajevo i Kantonalnog tužilaštva Hercegovačko-neretvanskog kantona imali su priliku da razmijene iskustva o pitanjima kao što su kada i na koji način je potrebno provesti finansijsku istragu usmjerenu na oduzimanje nezakonito stečene imovine.\nUčesnici sastanka razgovarali su i o tome kako identificirati predmete u kojima je neophodno pokrenuti finansijske istrage, koji su to potrebni resursi, te o modalitetima uspostavljanja dobre saradnje sa agencijama za provođenje zakona.\nOrganizaciju ovog sastanka podržao je USAID Projekat pravosuđa u BiH.


Microsoft otvara Project xCloud beta prijave u 11 Evropskih zemalja - IT Svijet\nMicrosoft otvara Project xCloud beta prijave u 11 Evropskih zemalja\nMicrosoftova usluga za strimovanje igara, Project xCloud, planirana je za pokretanje u 11 novih zemalja. Nakon dolaska u SAD, Veliku Britaniju i Južnu Koreju, kompanija je u svom postu na blogu otkrila kako će se servis sljedeći put predstaviti u Belgiji, Danskoj, Finskoj, Francuskoj, Njemačkoj, Irskoj, Italiji, Holandiji, Norveškoj, Španiji i Švedskoj.\nMeđutim, nije baš jasno kada će se to dogoditi. S obzirom na trenutnu situaciju s COVID-19 i nepreglednu internetsku propusnost potražnje s kojom se suočavaju milijuni ljudi širom svijeta ostaju kod kuće, kompanija kaže da će se project xCloud pokrenuti u tim zemljama kada bude uvjeren da je „to razumno učiniti“. Dodala je da planira „uzeti odmjeren pristup kako bi se očuvao pristup internetu, započinjući pregled na svakom tržištu s ograničenim brojem ljudi i dodavanjem većeg broja sudionika tokom vremena“.\nKao takav, Microsoft danas otvara registraciju za Android korisnike u tim zemljama i traži od igrača koji žele učestvovati u pretpregledu da se prijave – kad lansiranje bude odobreno, dobiti ćete obavijest e-poštom s daljnjim uputama. Trebalo bi pričekati – kompanija je krajem prošle godine u pregled xCloud dodala više od 50 novih igara, uključujući Devil May Cry 5, Tekken 7 i Madden 2020.\nPrethodna Call of Duty League nastavlja sa online formatom od 10. aprila\nSljedeća U pripremi novi PUBG koji nije nastavak originala već ima priču


Telekom: Akvizicija nije tajna, legitiman poslovni potez | N1 Srbija 2\nKompanija Telekom Srbija reagovala je na vest N1 o tome da je u pregovorima sa određenim brojem kablovskih operatora i da planira akvizicije nekoliko kompanija u ovoj oblasti. Tim povodom, Telekom je saopštio da planirana akvizicija nije tajna i da je reč o "legitimnom i uobičajenom poslovnom potezu".\n"Telekom Srbija je još pre dva meseca javno saopštio da planira akvizicije kablovskih operatora, kako bi kompanija ojačala svoju poziciju na konkurentnom tržištu. Tada nije bilo reakcije ni javnosti, ni očigledno nelojalne konkurencije, pošto je svima koji se bave telekomunikacijama jasno da je reč o legitimnom i uobičajenom poslovnom potezu, koji nije bio stran ni ostalim učesnicima na tržištu", navodi se u saopštenju Telekoma.\nKako su naveli, sasvim je jasno da to nije povod za sva nezvanična saznanja, za koja, kako kažu, opravdano tvrde nisu dobronamerna ni tačna.\n"Pitamo se kako monopolističke namere može da ima kompanija koja trenutno ima 25 odsto učešća na tržištu distribucije televizijskog sadržaja, a ne kompanija koja već ima natpolovični udeo na istom tom tržištu", dodaje se u saopštenju.\nZbog, kako su rekli, netačnih navoda na račun Telekoma Srbija, važno je da javnost zna da je "u toku sprovođenje najznačajnijeg investicionog plana Telekoma Srbija, čijom će realizacijom Telekom Srbija doći do milion domaćinstava u Srbiji, najsavremenijom optičkom infrastrukturom".\n"Stoga se još pitamo da li je to pravi povod za napad na Telekom Srbija i plasiranje netačnih informacija ili je razlog činjenica što ovih dana sve veći broj korisnika napušta konkurenciju i svoje poverenje ukazuje uslugama Telekoma Srbija", navode iz Telekoma.\nGeneralni direktor Telekoma Srbija Predrag Ćulibrk izjavio je da je ta kompanija u pregovorima sa određenim brojem kablovskih operatora i da planira akvizicije nekoliko kompanija u ovoj oblasti, kao i da Telekom ima finansijskih kapaciteta za te planove. Direktor Telekoma nije saopštio o kojim operatorima se radi, niti je objasnio zbog čega se kompanija sa većinskim državnim kapitalom odlučila na kupovinu drugih kablovskih operatora, umesto da razvija sopstvene kapacitete.\nN1 nezvanično saznaje da je za ove operacije odvojeno nekoliko stotina miliona evra, kao i da je Telekom spreman da kablovske operatore sa kojima pregovara kupi i po mnogostruko većim cenama od tržišnih.\nPrema izvorima N1, u toku su pregovori za akviziciju jednog kablovskog operatora po ceni od blizu 200 miliona evra, iako se tržišna vrednost te kompanije procenjuje na oko 50 miliona evra.\nTagovi: Telekom Srbija , kablovski operator\nMeni liči na pranje novca\nJa jedva cekam da vidim akviziciju Telekoma\nNovi poslovni trendovi.


Trevor Traina stao na stranu predsednika SAD-a - Alo.rs\nTrevor Traina stao na stranu predsednika SAD-a\nTraina kaže da bi mogao zamisliti da ostane na dužnosti ambasadora u Austriji i u slučaju demokratske administracije, jer predstavlja i služi Amerikancima.\nTraina je, u razgovoru sa austrijskim novinarima, ukazao da je, kada je Tramp preuzeo dužnost, teroristička Islamska država u pojedinim regionima bila snažnija od pojedinih država, a da danas više niko ni ne govori o njoj.\nKada je reč o Aziji, Tramp je, prema njegovim rečima, s pravom upozorio na Kinu, a prethodno je Zapad naivno trgovao s tom zemljom ne spoznavši da Kina samo želi da svojom tehnologijom bude konkurencija Zapadu.\nUz to, dodaje, Peking je ophođenjem prema Hongkongu pokazao da se ne pridržava sporazuma koje je nekada s Velikom Britanijom postigao.\nGovoreći o predsedničkim izborima u SAD, Traina je uveren da je ishod teško predvideti i da je moguće da će prebrojavanje glasova i konačna odluka potrajati.\n"Nije isključeno da će se na konačni ishod, kao i na glasanju 2000., duže čekati", ukazao je Traina, koji ne veruje u istraživanja prema kojima je demokratski kadnidat Džo Bajden u prednosti.\nOn je kazao da se ne brine da će neko od kandidata pre konačnih rezultata proglasiti pobedu ili da neće priznati rezultat.\nUkazao je da je Bajdenov kandidat za potpredsednika Kamala Heris njegova dugogodišnja prijateljica, a ujedno i vidi posao ambasadora kao "porodični posao", jer je još njegov deda bio ambasador SAD u Austriji za vreme kancelara Bruna Krajskog, zbog čega sa tom zemljom ima posebnu povezanost.\ndonald tramp SAD Trevor Traina svet\nPRED NAMA JE PRAVI ROLEKOSTER Danas sunčano, ali sa olujom, gradom i pljuskovima\nUZNEMIRAVAJUĆI SNIMCI! Medved satima divljao po gradu, više ljudi teško povređeno! (VIDEO)


Drustvo - datum: 2019-08-19 CGO UKAZUJE DA ŽENE JOŠ UVIJEK NIJESU ISPOŠTOVANE NA PRAVI NAČIN\nŽeljka Ćetković Humane, ali neravnopravne\nPovodom Svjetskog humanitarnog dana, 19. avgusta, Centar za građansko obrazovanje (CGO) ukazuje na važnost principa humanitarne pomoći, a to je poštovanja ljudskog dostojanstva i zalaganja za društvo jednakih šansi. Saradnik na programima u CGO Željka Ćetković ističe da humanitarni radnici te vrijednosti njeguju, a njih treba treba uspostaviti i u svim dimenzijama procesa razvoja jednog društva, i to ne samo u periodima kriza.\n– Ovogodišnji Svjetski humanitarni dan je u znaku humanitarki – žena u humanitarnom poslu.Za Ujedinjene nacije, ali i za nevladine aktiviste i aktivistkinje u Crnoj Gori, žena predstavlja simbol za saosjećanje, ali i snagu i istrajnost. Humanitarci širom svijeta pružaju pomoć ljudima u konfliktnim zonama ili zonama pogođenim prirodnim nepogodama, i djeluju u oblastima u kojima su problemi poput gladi, rodno zasnovanog nasilja, zatim pomažu izbjeglicama i raseljenim licima, djeci, itd. Žene su među prvima da pruže pomoć, a ipak jednakost između žena i muškaraca u Crnoj Gori nije zaživjela. Na to opominju kako nevladine organizacije u Crnoj Gori tako i Evropska komisija, jer Crna Gora nije usvojila mjere efikasnog preveniranja stereotipne i diskriminatorne prakse protiv žena – ukazuje Ćetkovićeva.


Posao za 200 radnika u prvom ritejl parku u Vranju - juGmedia\nPosao za 200 radnika u prvom ritejl parku u Vranju\nPonosan sam što će Vranje dobiti prvi ritejl park na lokaciji za koju su mnogi govorili da ne može da se proda zbog toga što je bila opterećena brojnim imovinskim problemima. Mi smo uspeli zahvaljujući našim službama da rešimo sve te probleme i ovu lokaciju prodamo po 4 puta većoj ceni od početne, rekao je gradonačelnik Slobodan Milenković prilikom polaganja kamena temeljca za izgradnji ovog centra u Vranju.\nKako je dodao, zahvaljujući ovoj prodaji uspeli su da stabilizuju budžet i da krenu u u realizaciju mnogih infrastrukturnih projekata.\n“Realizacijom ovog projekta uposlićemo 200 radnika i Vranje će postati centar trgovine u Pčinjskom regionu”, najavio je Milenković.\nObraćajući se prisutnima Michal Augustyn, predstavnik firme Immobalcan je rekao da će radnici ove firme zahvaljujući nesebičnoj podršci gradonačelnika Milenkovića i svih njegovih saradnika započeti projekat završiti do 15. decembra uprkos brojnim problemima koje su imali zbog pandemije korona virusa.\n“Gradimo zonu za dobru kupovinu na površini od 8,5 hiljada kvadratnih metara. Investicija je vredna oko 9,5 miliona evra koju finansira OTP banka Srbije i kompanija Immobalcan iz Češke, naglasio je Augustyn\nDoskorašnja radikalska liderka prešla u SNS\nOlujno nevreme pogodilo Crkovnicu, Golemu Njivu i Oraovicu, uništeni atarski putevi i poljoprivredni usevi\nČlanovi Gradskog veća usvojili su na jučerašnjoj sednici Pravilnik o bližim uslovima, kriterijumima, načinu i postupku za ostvarivanje prava na…\nKoncentracija PM čestica u vazduhu je šestrostruko veća od dozvoljene, tako da to Niš, barem prema merenjima aplikacije AirVisual, čini jednim od…


Mostar: Većina stranaka nezadovoljne odlukama CIK-a i Suda BiH\nIzvor: Radio Slobodna Evropa, 20.Jan.2021, 18:46\nVećina ključnih političkih faktora u Mostaru izrazili su 20. januara nezadovoljstvo odlukama Centralne izborne komisije (CIK) i Suda Bosne i Hercegovine (BiH). CIK BiH je 19. januara potvrdio konačne rezultate lokalnih izbora u Mostaru, održanih 20. decembra prošle godine. Ovakva odluka CIK-a došla je nakon što je Sud BiH nešto ranije odbacio žalbe opozicionih stranaka, koje su ukazivale na niz neregularnosti u izbornom procesu. Slaven Raguž, predsjednik opozicione Hrvatske...\nIzvor: Radio Slobodna Evropa, 21.Jan.2021, 01:06\nUz vanredne mjere sigurnosti Vašington se sprema za inauguraciju novog predsjednika SAD Džo Bajdena. Zvanično potvrđena kandidatura Kristijana Šmita kao njemačkog kandidata za visokog predstavnika u BiH. CIK BiH juče potvrdio konačne rezultate lokalnih izbora u Mostaru, održanih 20. decembra.


VOICE: Zašto kasni početak izgradnje nove zgrade RTV? | Autonomija\nVOICE: Zašto kasni početak izgradnje nove zgrade RTV?\nTenderske komisije pokvarile obećanja\nI pored toga što je, nakon pisanja VOICE-a, Radio-televizija Vojvodine (RTV) napokon dobila građevinsku dozvolu za igradnju nove zgrade, još nije izvesno kada će početi pompezno najavljivani radovi na Mišeluku. Niti se zna kada će početi uklanjanje ruševina stare zgrade RTV, budući da tender za taj posao još nije okončan, za šta stručnjaci tvrde da je dobrim delom krivica onih koji su pripremali tendere.\nU trenutku kada je generalni direktor RTV-a Miodrag Koprivica krajem novembra prošle godine, prilikom obeležavanja 69. rođendana te medijske kuće, najavio da će u maju 2017. godine početi izgradnja nove zgrade RTV-a, vredne blizu 16 miliona evra (bez opreme), pokrajinski javni servis je već više od tri meseca čekao izdavanje građevinske dozvole za taj objekat.\nGeneralni direktor bio je tada optimista i u pogledu roka za završetak izgradnje („Za dve do dve po godine“, odnosno 2019. godine), i pored toga što do tada nije bio ni raspisan tender za posao koji je najvažniji preduslov za izgradnju: raščišćavanje terena od ostataka stare zgrade RTV-a na Mišeluku, uništene u NATO bombardovanju 1999.godine.\nIako je sada kraj maja 2017, meseca koji su u RTV označili za početak izgradnje novog radijsko-televizijskog centra od oko 15 hiljada kvadratnih metara, pokrajinski javni servis nije uspeo da zatvori nijedan od dva raspisana tendera u vezi s uklanjanjem ostataka stare zgrade.\nOno što se ipak dogodilo u ovom mesecu jeste izdavanje građevinske dozvole za novi objekat: Gradska uprava za urbanizam i građevinske poslove Novog Sada izdala ju je gotovo devet meseci nakon što je RTV uputio zahtev.\nMeđutim, i pored dobijene građevinske dozvole i, kako VOICE nezvanično saznaje, u potpunosti spremnog projekta za izgradnju nove zgrade, veliko je pitanje šta će od radova na novom objektu biti završeno tokom ove godine. Pojedini sagovornici VOICE-a čak izražavaju sumnju da bi tokom ove godine ti radovi uopšte mogli da počnu.\n„Ako se tenderski postupak za izvođača radova na novoj zgradi bude otegao kao tenderi za uklanjanje ostataka stare zgrade RTV-a i onaj za izbor stručnog nadzora nad tim poslovima, postoji realna mogućnost, usled eventualnih žalbi na postupak, da izgradnja i ne počne ove godine – u najboljem slučaju, u takvim okolnostima, radovi bi mogli da počnu u kasnu jesen“, kaže za VOICE dobar poznavalac prilika u domaćem građevinarstvu, koji je tražio da mu ne navodimo ime, jer nema ovlašćenje da istupa u javnosti.\nZa tender za izvođača radova na uklanjanju postojećih objekata RTV već je dva puta doneta odluka o izboru izvođača i oba puta su na te odluke uložene žalbe Republičkoj komisiji za zaštitu prava u postupcima javnih nabavki. Poslednja takva žalba podneta je 23. maja.\nI kad je u pitanju tender za odabir stručnog nadzora nad poslovima uklanjanja ruševina, stvari ne stoje ništa bolje: dva puta je odabran ponuđač i takođe su oba puta te odluke završile pred nadležnom komisijom. Poslednja žalba upućena je 24. maja. No, ovaj tender je ipak specifičan, zbog toga što je morao biti ponovljen budući da na prvi poziv nije stigla nijedna ponuda.\nKoliko uložene žalbe na odluke tenderske komisije mogu da uspore čitav postupak, svedoči upravo tender za izvođača radova na uklanjanju ruševina: između dve donete odluke o dodeli posla proteklo su skoro tri meseca.\nIako razvlačenje tenderskog postupka usled podnetih žalbi nije ništa neuobičajeno za ovdašnje prilike, teret odgovornosti za ponekad, čini se, beskrajnu „tendersku igranku bez prestanka“ pada gotovo isključivo na investitora i njegovu tendersku komisiju, objašnjava za VOICE stručnjak koji je upoznao tendersku proceduru radeći na međunarodnim i domaćim projektima u oblasti građevinarstva.\n„Svaki učesnik u postupku, prema zakonu, ima pravo da se žali ali u žalbi mora da navede šta smatra da je konkretno povređeno u samom tenderskom postupku“, navodi naš sagovornik koji je tražio da mu ne navodimo ime kako bi mogao otvoreno da govori o temi. „Drugim rečima, osnov za žalbu je postupanje komisije za javnu nabavku i ako se žalba prihvati, time se potvrđuje loše postupanje same komisije u postupku javne nabavke“, dodaje sagovornik VOICE-a.\n„Svaka žalba u postupku javne nabavke odnosi se na postupanje i odluke komisije za javnu nabavku, a ne na ponude drugih ponuđača, kako to možda izgleda u javnosti“, navodi ovaj stručnjak, koji je pristao da za VOICE analizira tendersku dokumentaciju dostupnu na sajtu Radio-televizije Vojvodine.\nDevet meseci za dozvolu\nUprkos deklarativnoj političkoj podršci za izgradnju nove zgrade RTV-a, što je pratilo i izdvajanje budžetskog novca za uklanjanje ruševina (195 miliona iz pokrajinskog budžeta), te za izgradnju nove zgrade u 2017. godini (po 400 miliona iz pokrajinskog i republičkog budžeta), rok u kojem je izdata građevinska dozvole za novu zgradu RTV-a bacio je senku sumnje na projektovanu sliku u javnosti o tome da će čitav poduhvat teći u skladu s ambicioznim planovima i zacrtanim rokovima.\nRTV je 11. avgusta saopštio da je podneo zahtev za izdavanje građevinske dozvole izražavajući istovremeno očekivanje da će ona stići u roku od 30 dana. Prema proceduri, s obzirom na to da je lokacija na Mišeluku u vlasništvu Republike, bila je neophodna saglasnost Vlade Srbije za izgradnju objekta na toj lokaciji.\nOsam dana nakon što je VOICE prvi ukazao na to da se na tu saglasnost čeka skoro osam meseci, Vlada Srbije je 13. aprila ove godine napokon dala „zeleno svetlo“ za izdavanje dozvole. Po prijemu zaključka vlade, Gradska uprava za urbanizam i građevinske poslove Novog Sada izdala je 4. maja građevinsku dozvolu za izgradnju nove zgrade RTV-a.\n„Dana 4. maja 2017. Gradska uprava za urbanizam i građevinske poslove Grada Novog Sada donela je Rešenje broj ROP-NSD-19843-CPI-1/2016 kojim je izdata građevinska dozvola za izgradnju zgrade za televizijsko i radijsko emitovanje spratnosti suteren, prizemlje, tri sprata i povučen sprat (Su+P+3+(1)) i prizemnih energetskih objekata: trafostanica, dizel agregat, kotlarnica, rezervoar za lož ulje, rezervoar za dizel agregat i ukopani sprinkler bazen za glavni objekat u Petrovaradinu, Kamenički put, na parceli broj 2701/1 K.O. Petrovaradin“, piše u odgovoru dostavljenom VOICE-u.\nDa bi izgradnja uopšte mogla da počne u maju 2017, u RTV-u su očito preambiciozno isplanirali da uklanjanje ruševina na Mišeluku bude okončano do kraja 2016, o čemu svedoči 195 miliona dinara obezbeđenih krajem sepetmbra prošle godine rebalansom budžeta Vojvodine za 2016. Nakon toga je između Uprave za kapitalna ulaganja Vojvodine, koja je zvanični finansijer projekta, i RTV-a 17. novembra čak potpisan ugovor o prenosu novca za troškove rušenja i uklanjanja ostataka postojećeg objekta na Mišeluku.\nTaj novac, međutim, nije ni mogao da bude potrošen do kraja 2016. iz prostog razloga jer su tenderske komisije za uklanjanje ruševina i stručni nadzor nad tim poslovima formirane, kako su za VOICE odvojeno potvrdili RTV i Uprava za kapitalna ulaganja, tek sredinom decembra (12, odnosno15. decembra). Novac namenjen RTV-u za uklanjanje ostataka stare zgrade morao je stoga ponovo, u istom iznosu, da bude obezbeđen u budžetu Vojvodine za 2017. godinu.\nPostupak javne nabavke za uklanjanje ostataka stare zgrade RTV-a, vredan 157,4 miliona dinara, otvoren je 22. decembra ali je zbog primedbi ponuđača u hodu došlo do izmene tenderskih uslova, pa je rok za dostavljanje ponuda morao da bude produžen do kraja januara.\nGeneralni direktor RTV-a donosi 14. februara odluku o dodeli posla grupi ponuđača predvođenih beogradskom firmom „Teikom“ koja je ponudila najnižu cenu – 51,8 milion dinara. Na tender su se još prijavili „Elita-cop“ (ponudili 53 miliona), takođe iz Beograda, te grupa ponuđača predvođena novosadskom firmom „Šuša“ (93 miliona), i hrvatski „Eurco“ (114,4 miliona dinara).\n„Elita cop“ i „Šuša“ ubrzo su uložili žalbe, a na osnovu odluke Komisije za zaštitu prava ponuđača, generalni direktor RTV-a 12. maja preinačuje raniju odluke te posao dodeljuje firmi „Elita-cop“.\nNa tu odluku, kako je objavljeno na sajtu RTV-a, jedan ponuđač je 23. maja uložio žalbu, a VOICE-u je potvrđeno da je reč o grupi ponuđača predvođenih firmom „Teikom“. U toj grupi ponuđača, inače, nalazi se i firma „City Road Group“ koja je, pored ostalog, uklanjala ruševine zgrade bivšeg Saveznog MUP-a u Beogradu, koja je takođe uništena u NATO bombardovanju 1999. godine.\n„Elita-cop“ je još jedan ponuđač s iskustvom u uklanjanju objekata koji su uništeni u bombardovanju 1999: ta firma je pobedila na tenderu za uklanjanje ruševina i delimičnu sanaciju zgrade Generalštaba u Beogradu.\nŠto se tiče tendera za odabir stručnog nadzora nad poslovima uklanjanja stare zgrade RTV-a, vrednog tri miliona dinara, on je prvi put raspisan 17. februara, ali je postupak obustavljen 3. marta pošto u predviđenom roku nije stigla nijedna ponuda. Novi pokušaj usledio je 16. marta i na njega se ovaj put prijavilo pet firmi. Odluka o dodeli posla novosadskoj firmi „Eurogardi“ doneta je 6. aprila, ali je nakon prihvaćene žalbe posao dodeljen 19. maja „Institutu za zaštitu na radu“ iz Novog Sada. I na tu odluku uložena je žalba, a kako VOICE saznaje, poslednjeg dana zakonskog roka u žalbeni postupak upustila se firma „Eurogardi“.\nJeftiniji za „tričavih“ 100 miliona\nJedino što u ovom trenutku održava kakav-takav optimizam u RTV-u jeste činjenica da bi, jednom kada odluka tenderske komisije postane konačna, uklanjanje ruševina moglo biti završeno u znatno kraćem roku od planiranog.\nNaime, prema saznanjima VOICE-a, i „Teikom“ i „Elita-cop“ su u svojim ponudama naveli da će posao završiti u roku od 45 dana, što je gotovo tri puta manje od roka koji je naveden u tenderskoj dokumentaciji (120 dana). Sa svim postojećim komplikacijama s tenderima, još kada bi radovi zaista trajali svih 120 dana, od početka izgradnje u ovoj godini sigurno ne bi bilo ništa.\nSvi tenderski uslovi, kako nam je zvanično potvrđeno u RTV-u i Upravi za kapitalna ulaganja Vojvodine, definisani su na osnovu Projekta uklanjanja objekta (RTV) koji je juna 2015. sačinio „Axis građevinski biro“ iz Novog Sada. Upravo tim projektom je i predviđeno da su za uklanjanje ostataka stare zgrade potrebna četiri meseca.\nOsim daleko kraćeg roka za završetak posla u odnosu na projektovani rok, interesantno je da su u svojim ponudama dve beogradske firme svoje radove procenile svaka za preko 100 miliona dinara manje od troškova koje je predvideo projekat „Axis biroa“ (podsećamo, procenja vrednost radova je 157,4 miliona dinara). Istovremeno, firma „Šuša“ s drugim ponuđačima, radove je procenila na 93 miliona dinara – ili za 40 miliona više od ponuda beogradskih firmi.\n„Postoji u zakonu (o javnim nabavkama) nešto što se zove ’neuobičajeno niska cena’ i u tom slučaju ponuda može biti odbijena“, objašnjava sagovornik VOICE-a upućen u tenderske procedure. „U ovom slučaju stigle su dve ponude s veoma malom razlikom u ceni, te se one ne mogu smatrati neuobičajenim za tu vrstu poslova. U najboljem slučaju, neuobičajena je bila projektovana vrednost radova od 157 miliona dinara“, navodi on\nVlasnik „Axis biroa“ Milan Saratlić nije prihvatio ponudu VOICE-a da govori o ovoj temi, dok su iz RTV-a poželeli da na naša pitanja o izgradnji nove zgrade odgovaraju „nekom drugom prilikom“.\nVOICE je tako ostao bez odgovora iz RTV-a na pitanje da li su za kašnjenje s početkom izgradnje, pa i uklanjanja ruševina, doista „krivi“ samo ponuđači koji se stalno žale, kako se nezvanično može čuti u pokrajinskom javnom servisu.\nSagovornik VOICE-a kojem smo predočili dostupnu tendersku dokumentaciju smatra, međutim, da je „razvlačenje“ tendera posledica pre svega loše pripremljene tenderske dokumentacije.\nU tom smislu, dodaje naš sagovornik, indikativan je razlog za poništavanje prvog tendera za stručni nadzor nad radovima na uklanjanju ruševina na Mišeluku.\n„U prvom tenderu od ponuđača se, pored ostalog, traži da dostave potvrdu o tome da su u proteklih pet godina obavljali stručni nadzor nad rušenjem najmanje dve, pazite sad, armirano-betonske konstrukcije od tri ili više spratova, i pritom svaka površine od najmanje 5.000 kvadratnih metara! I, šta se dogodilo – niko se nije javio na tender! Pa, naravno da nije, nije ovo Las Vegas pa da se svakodnevno ruše višespratnice“, navodi sagovornik VOICE-a dodajući da je taj uslov, očekivano, izostao u ponovljenom tenderu.\n„Zaista bi bilo zanimljivo čuti od članova tenderske komisije odakle im ideja da takav uslov stave u tender“, napominje naš sagovornik.\nGlatko se nije odvijao ni tender za uklanjanje ruševina koji je, usled izmena tenderskih uslova na kojima su insistirali ponuđači, morao da bude produžen za nedelju dana. Ako produženje roka i nije ništa novo kada su u pitanju tenderi, ono što privlači posebnu pažnju jesu primedbe koje su stigle u toku postupka – jednog ili više ponuđača, nije precizirano u dokumentaciji – o tome da se pojedinim uslovima „favorizuje određeni ponuđač“, kao i određeni „proizvođač ili robna marka“.\nSamostalni i nezavisni\nO kakvom favorizovanju je reč, kako je došlo do toga i ko je eventualno na tome insistirao, pitanja su koja su ostala bez odgovora. RTV nije želeo da dostavi VOICE-u imena članova tenderskih komisija, navodeći samo da su u pitanju „zaposleni u RTV i van RTV“. Uprava za kapitalna ulaganja (UKU) bila je u odgovoru VOICE-u nešto konkretnija te je navela da su tendersku komisiju za uklanjanje ruševina činili „zaposleni u UKU i RTV“.\n„Rešenjem JMU RTV o obrazovanju Komisije za javne nabavke br. 09516 (ona za uklanjanje ruševina –prim.a) од 12.12.2016. godine, u komisiju su imenovani zaposleni u JMU RTV i Uprave za kapitalna ulaganja, koji aktivno učestvuju u radu komisije prateći da se postupak pripreme i sprovođenja postupka javne nabavke sprovede u skladu s odredbama Zakona o javnim nabavkama, podzakonskim aktima donetim na osnovu tog zakona, kao i drugim važećim propisima koji su u vezi s oblašću koja je predmet javne nabavke“, navodi se u odgovoru UKU koji je dostavljen VOICE-u.\nPozivajući se na zakonske odredbe (iz Zakona o javnim nabavkama) koji određuje „da je rad komisije za javne nabavke samostalan i nezavisan“, u Upravi za kapitalna ulaganja Vojvodine kategorični su u tvrdnji da „niko i ni na koji način iz UKU nije uticao na definisanje tenderskih uslova“ „Komisija za javne nabavke pripremila je konkursnu dokumentaciju u kojoj je postupak rušenja i uklanjanja ostataka porušene zgrade u potpunosti usaglašen s Projektom uklanjanja objekta i odredbama Zakona o javnim nabavkama“, saopšteno je iz UKU.\nIako tenderi za uklanjanje ruševina i stručni nadzor još nisu okončani, a ne zna se ni kada će pa ni kada bi mogli da počnu radovi neophodni za početak izgradnje, RTV, tvrdi naš sagovornik s iskustvom na domaćim i međunarodnim tenderima, ništa ne sprečava da uskoro raspiše tender za izgradnju i time „eventualno dobije na vremenu“.\n„Taj bi postupak takođe mogao da se razvuče, pa bolje krenuti s tim što pre“, zaključuje naš sagovornik podsećajući na to da je tender za pristupne puteve za novi Žeželjev most završen pre početka izgradnje tog mosta.


Traženo: evidentiranje zahteva za vraćanje imovine\nUkupno nađeno: 4 primera\nU dokumentima tipa propisi od ukupno 3 pronadjena primera svi su prikazani.\nOd stupanja na snagu ovog zakona imovina koja je oduzeta bivšim vlasnicima , a za koju je podneta prijava u skladu sa Zakonom o prijavljivanju i evidentiranju oduzete imovine ("Službeni glasnik RS", broj 45/05), a po odredbama ovog zakona može biti vraćena , ne može biti predmet otuđivanja, hipoteke ili zaloge, do pravnosnažnog okončanja postupka po zahtevu za vraćanje .\nUredba o privremenim uslovima za obavljanje prometa brašna (RS)\nZavod posle izdavanja markica popunjava u Obrascu ZEMBR podatke označene pod "<lat>IV</lat> - Podaci o izdatim evidencionim markicama", pri čemu prvi primerak zahteva vraća podnosiocu zahteva , drugi dostavlja ministarstvu, a treći zadržava za svoje potrebe.\nZakon o vraćanju (restituciji) imovine crkvama i verskim zajednicama (RS)\nDirekcija vodi postupak i odlučuje o zahtevima za vraćanje imovine , odnosno za isplatu novčane naknade ili obeštećenje, pruža stručnu pomoć podnosiocima zahteva i obveznicima vraćanja , vodi propisane evidencije , izveštava Vladu tromesečno o obavljenim poslovima iz svoje nadležnosti i obavlja druge poslove propisane zakonom.\n... za prijavu potraživanja u postupku prinudnog poravnanja nema pravo glasa o predlogu za poravnanje ali ima pravo da svoje potraživanje naplati na način i pod uslovima utvrđenim odobrenim prinudnim poravnanjem.osnovano poverilac pobija prvostepeno rešenje, jer se iz prijave potaživanja ovog poverioca koje je primljeno u sud u 7.9.1998.godine i evidentirano ... stvari ... stvari ... zahtevu ... vraćanja predmeta za ... zahtevu ...


VUČIĆ POTVRDIO: Sastaću se sa Tačijem i Haradinajem u Berlinu 29. aprila! - Radio televizija Pančevo\n11. aprila 2019. 11. aprila 2019. 0900\nPredsednik Srbije Aleksandar Vučić potvrdio je danas da će se odazvati pozivu Nemačke i Francuske za sastanak sa predstavnicima prištinske administracije, 29. aprila u Berlinu.\nOn je rekao da već dva meseca zna za sastanak u Berlinu, o kojem su danas pisali prištinski mediji.\nVučić je podsetio da je već ranije najavio da će se 25. aprila sastati sa predsednikom Kine, potom 25, 29. i 30. sa predsednikom Francuske Manuelom Makronom i nemačkom kancelarkom Angelom Merkel, te da će potom zamoliti i predsednika Rusije Vladimira Putina za saštanak.\n– Nakon toga ću biti spreman da narodu na KiM i Srpskoj listi predočim plan mera Srbije, ne želeći time da ugrozim njihove interese na KiM – rekao je Vučić.\nCela ta agenda prethodni, naglasio je, sastanku u Berlinu, od ranije, ali nije hteo da ga najavljuje, za razliku od Albanaca s KiM.\n– Albanci, kada ih neko pozove, misle da su najvažniji na svetu, pa odmah nezvanično prenesu svojim medijima – rekao je Vučić.\nMnogima ide na ruku unutrašnja destabilizacija Srbije\nPredsednik Aleksandar Vučić ukazao je danas da mnogima ide na ruku unutrašnja destabilizacija Srbije, ali da on o tome ne može da govori javno.\n– Ja mislim da je naš narod pametan i da to dobro razume – rekao je Vučić novinarima, na pitanje kome ide na ruku unutrašnja destabilizacija Srbije.\nNa pitanje kako bi Zapad reagovao da Srbija, u skladu sa Ustavom, raspiše parlamentarne izbore KiM, na koje bi Srbi sigurno izlazili, kao što je Pristina uradila raspisivanjem izbora u četiri srpske opštine na sever Kosmeta, Vučić je rekao da nije pametno da odgovara na to pitanje, jer misli mnogo gore, ali je izložen mnogo težim pritiscima.\n– I moram da vodim računa da na racionalan, ozbiljan i odgovoran način vodim zemlju i da ni na koji način ne naškodim interesima i srpskog naroda na KiM i svih građana u Srbiji – rekao je Vučić.\nVučić je nakon sastanka u Beogradu sa političkim predstavnicima Srba sa Kosova i Metohije, povodom raspisivanja izbora u četiri srpske opštine na severu KiM istakao je da je saslušao veliki broj ljudi koji su izneli svoje stavove.\n– Već pet meseci traje teror nad Republikom Srbijom posle uvođenja taksi od 100 odsto, već zančajno više od šest godina je kako Albanci svoju obavezu nisu ispunili, formiranje ZSO. Uveli su u postojanje vojsku Kosova, čak i prema sopstvenom takozvabnom ustavu Kosova – rekao je Vučić.\nKako dodaje, Priština je donela i Platformu koja je protiv dijaloga.\n– U poslednje vreme su se dogodile stvari koje pokazuju njihovu bahatost i osionost. Oni žele da ukinu Srbima pravo na mišljenje. Međunarodna zajednica se pravi da ništa ne vidi – navodi Vučić.\nU Novom Sadu skup u okviru kampanje „Budućnost Srbije“\nMica Milakov 23. decembra 2021. 23. decembra 2021.


Na Institut za primenu nuklearne energije sutra će biti isporučena prva količina jednog od rekombinantnih proteina novog korona virusa, koji će biti jedan od glavnih sastojaka za domaći test za određivanja prisustva antitela na Sars-kov-2, prenosi RTS.\nStručnjaci sa Hemijskog fakulteta razvili su tehnologiju za dobijanje jednog od rekombinantnih proteina novog korona virusa, koji je glavni kandidat za serološki test trenutno u razvoju na katedri za biohemiju, ističe prof. dr Tanja Ćirković Veličković.\nTest omogućava detekciju prisustva antitela u krvi osobe, odnosno pomaže lekarima da utvrde, da li je organizam trenutno izložen ili je nekad bio izložen specifičnom infektivnom agensu, u ovom slučaju novom korona virusu.\n- Mi smo sa Kliničkim centrom potpisali ugovor o naučnoj i tehnološkoj saradnji i aplicirali smo za jedan veliki projekat preko SZO, odakle očekujemo da će doći jedan deo sredstava da bi mogli da nastavimo naše aktivnosti. Takođe, Vlada Srbije i Ministarstvo nauke su obećali pomoć - kaže Ćirković Veličković.\nVučić danas na konferenciji za novinare Kriznog štaba za borbu protiv korone\nPredsednik Srbije Aleksandar Vučić učestovaće danas na konferenciju za novinare Kriznog štaba za zaštitu zdravlja stanovništva Republike Srbije od zarazne bolesti COVID-19.


Sveobuhvatan spektar rešenja za upravljanje sredstvima\nKonsultantsko iskustvo u industriji proizvodnje i obrade. Vodeća stručnost u grani industrije za primenu inženjerskih konstrukcija i praćenja stanja. Proizvodno iskustvo i znanje o pouzdanosti rotacionih mašina. Kompanija SKF je kombinovala sve to da bi kreirala jedinstveni sveobuhvatni spektar strategija i taktika za usluge održavanja sredstava.\nDokazan postupak poboljšanja\nPočinjemo sa dokazanim postupkom za procenu da bi otkrili prilike za poboljšanje i razvili rešenja. Cilj je da usmerimo vaše poslovne ciljeve, promene u primeni i organizacionu kulturu u smeru za poboljšanje pouzdanosti. Zatim primenjujemo našu proverenu metodologiju „Oprimizacija efikasnosti proizvodnih dobara“ (AEO) koja će omogućiti veću proizvodnju vašim sredstvima bez povećanja trošenja kapitala na novu opremu, i tako povećati vaš povratak zarade od sredstava. SKF servisi za upravljanje sredstvima, koji su dostupni širom sveta mogu vam pomoći da razvijete strategije i taktike za postizanje krajnjih rezultata.\nBalansirana kartica sa rezultatom\nKljučni pokazatelji za učinak\nPregled performansi sredstava\nPlaniranje i zakazivanje posla\nUređenje troškova prema radnom veku\nRačunarski sistemi za upravljanje uređivanjem ili\npodrška za sistem Enterprise Asset Management\nInženjering provere održavanja nove konstrukcije\nBrošura kompanije SKF za usluge upravljanja sredstvima (970 KB)


Visokoprepodobni arhimandrit Metodije, iguman manastira Hilandar sa Svete Gore, po prvi put posetio opštinu Medveđa – Info Centar Juga\nVisokoprepodobni arhimandrit Metodije, iguman manastira Hilandar sa Svete Gore, po prvi put posetio opštinu Medveđa\nDanas je Visokoprepodobni arhimandrit Metodije, iguman manastira Hilandar sa Svete Gore, po prvi put posetio opštinu Medveđa u pratnji njegovog preosveštenstva episkopa niškog gospodina Arsenija.\nOvom prilikom iguman Metodije se susreo sa predsednikom opštine Medveđa, dr Nebojšom Arsićem gde je dogovoren nastavak radova na izgradnji svepravoslavnog kampa prijateljstva, namenjenog deci i omladini koji će biti izgrađen u Sijarinskoj Banji.\nPredsednik opštine Medveđa, dr Nebojša Arsić istakao je da je ovo istorijski i veliki dan za opštinu Medveđa, jer je u posetu došao iguman najznačajnije srpske svetinje, a to je manastir Hilandar. Predsednik je izrazio zadovoljstvo što će manastir Hilandar na teritoriji ove opštine izgraditi kamp namenjen deci i omladini iz svih srpskih zemalja. Ovo je samo prvi korak značajne buduće saradnje između manastira Hilandar i opštine medveđa, a sve u cilju podrške razvoju Sijarinske Banje i opstanku naroda na ovim prostorima. Tokom razgovora sa predsednikom opštine i njegovim saradnicima, iguman Metodije se zahvalio na toplom i srdačnom prijemu i istakao da je danas Hilandar sjedinjen sa opštinom Medveđa i da opština Medveđa postaje Metoh manastira Hilandar.\nIguman je predsedniku opštine Medveđa iskazao želju da se što pre završi izgradnja kampa uz pomoć kompanije „CarGO Technologies“ koja je generalni pokrovitelj ovog projekta i svaku drugu vrstu pomoći žitelja opštini Medveđa. Razgovoru je prisustvovao episkop niški, gospodin Arsenije.\nOd 97 rezultata 29 sa poitivnim nalazom na virus korona


"Bimal" ne ulazi u upravu FK "Jedinstvo" - Radio Brčko distrikta BiH\nPočetna/Brčko/“Bimal” ne ulazi u upravu FK “Jedinstvo”\n“Bimal” ne ulazi u upravu FK “Jedinstvo”\nRadio Brčko13.12.2017. - 16:02\nImajući u vidu da su u medijima prisutne informacije o tome da kompanija BIMAL ulazi u upravu fudbalskog kluba “Jedinstvo Brčko”, kao i navoda da je generalni direktor fabrike za proizvodnju jestivog ulja BIMAL d.d. g. Ilija Studen novi predsjednik FK “Jedinstvo”, naša obaveza je da javnost upoznamo sa tačnim informacijama.\nStrateško opredjeljenje kompanije BIMAL za podršku lokalnom sportu i unapređenje istog odnosi se isključivo na generalno pokroviteljstvo Ženskog odbojkaškog kluba BIMAL-JEDINSTVO, te informacije o našem ulasku u upravu fudbalskog kluba “Jedinstvo Brčko” nisu istinite ni u kom pogledu. Takođe, nisu vođeni nikakvi razgovori u ovom kontekstu, niti je ikada ovako nešto razmatrano, te je očigledno da se radi o netačnoj vijesti koju su plasirali neki mediji iz nama nepoznatih razloga.\nKompanija BIMAL poštuje i uvažava rad lokalnog fudbalskog kluba “Jedinstvo” i neizostavno navija da Brčko postane pokazatelj za vrhunske sportiste iz svih kategorija sporta, a nastavno na naše zalaganje, naša moralna podrška za sve sportske kolektive u lokalnoj zajedinci uvijek je prisutna.\nFudbalskom klubu “Jedinstvo Brčko” želimo mnogo uspjeha u radu, te da u naš grad donese brojne titule i pehare, kao i da se zajedno ponosimo dostignućima naših sugrađana.


Zabranjena akcija klerofašista u Novom Sadu | Autonomija\nZabranjena akcija klerofašista u Novom Sadu\nZabranjena akcija „Nikad granica” klerofašističkih organizacija SNP Naši i Obraz, koja je trebalo da se održi u Novom Sadu\nNovosadska policija danas nije dozvolila održavanje skupa Inicijative „Nikad granica“ koji je trebao da se održi u podne na početku Zmaj Jovine ulice u Novom Sadu.\nPredstavnici policije saopštili su organizatorima da održavanje skupa nije dozvoljeno jer on nije na vreme prijavljen novosadskoj policiji, u šta su se mogli uveriti i izveštači na licu mesta.\nOrganizatori skupa tvrde da je rešenje o zabrani performansa doneto sat vremena pre početka skupa, a da je juče od predstavnika Inicijative policija više puta zahtevala otkazivanje skupa uz objašnjenje da trpe velike političke pritiske da skup bude zabranjen.\nKako se navodi, sličan performans je dva puta održan u Beogradu, a cilj akcije je da pokaže građanima Srbije posledice sporazuma koje je Ivica Dačić potpisao sa Hašimom Tačijem.\nInicijativu „Nikad granica“ čini više ultradesničarskih organizacija među kojima su i SNP Naši i Obraz.


Home // Hrana i Piće // Vesti // Tribina o odgovornoj konzumaciji piva\nU 2016. godini je bilo 4.216 saobraćajnih nesreća uzrokovanih upotrebom alkohola, u kojima je poginulo 128 ljudi, dok je među vozačima koji su učestvovali u saobraćajnim nesrećama najviše osamaestogodišnjaka; simpotimi depresije javljaju se kod 40% osoba koje učestalo konzumiraju alkohol, dok je u grupi muškaraca od 15-29 godina u Evropi, svaka četvrta smrt povezana sa alkoholom, izneto je danas na Tribini o odgovornoj konzumaciji, koju je Udruženje pivara Srbije sa partnerima organizovalo u Domu omladine u okviru kampanje „Trezno i oprezno, izaberi odgovorno.“\nUčesnici tribine bili su izvršna menadžerka Udruženja pivara Srbije Rebeka Božović, načelnik Klinike za bolesti zavisnosti i ekspert za pitanja alkoholizma dr Ivica Mladenović, potpredsednica za odnose sa javnošću AIESEC-a Milena Marković, novinar i urednik portala Vice Galeb Nikačević, pisac i muzičar Marko Šelić Marčelo, rukovodilac programa NGO Re Generacija Irena Molnar.\n-Članice Udruženja pivara Srbije proizvode najvoljenije domaće alkoholno piće, ali su i odgovorne i pozvane da se po prvi put udruže u kampanji Udruženja „Trezno i oprezno, izaberi odgovorno“, sa ciljem podizanja svesti javnosti o značaju odgovorne konzumacije piva. Smatramo da ovo jeste važna društvena tema u kojoj ćemo nastojati da se povežemo sa svim relevantnim partnerima kako bismo zajednički radili na edukaciji i promociji odgovorne konzumacije, posebno u mlađoj punoletnoj populaciji. O tome koliko je ova kampanja bila interesantna javnosti govori i činjenica da je video sa porukama koje je uradio Marčelo videlo preko 85.000 ljudi u prva 4 dana prikazivanja- naglasila je Rebeka Božović izvršna menadžerka Udruženja pivara Srbije.\n- Alkohol je neraskidivi deo srpske tradicije i kulture i evidentno je da naši građani vole, ali ne znaju da piju, tako da umesto da alkohol bude fini katalizator dobrog raspoloženja i zadovoljstva, često postaje okidač za agresivno ponašanje i postupke opasne po život - izjavio je prim. dr Ivica Mladenović, ekspert za pitanja alkoholizma i bolesti zavisnosti.\nU narednim godinama kampanja ima za cilj da okupi što veći broj zainteresovanih partnera iz vladinog, nevladinog i poslovnog sektora, kako bi se ujedinile na tome da se javnost informiše i edukuje o značaju odgovornosti i umerenosti u konzumaciji piva.


Vazdušni napad na pijacu\nMeđunarodni komitet Crvenog krsta saopštio je na svom nalogu na Tviteru da je njIhov tim u bolnici u Sadi izbrojao 29 tela dece, sve mlađih od 15 godina. Navodi i da je njihov medicinski tim pružio pomoć 48 ranjenih osoba, među kojima je 30 dece.\nMahom deca stradala\nPrema navodima jemenskih plemenskih vođa, koji su tražili da ostanu anonimne iz straha od odmazde, autobus je prevozio civile, među kojima je bio veliki broj dece. Jemenske plemenske vođe za napade su okrivile koaliciju na čelu sa Saudijskom Arabijom koja ratuje protiv šiitskih pobunjenika u Jemenu.\nVeruje se da je 77 ljudi ranjeno\nPortparol koalicije na čelu sa Saudijskom Arabijom, Turski al-Malki, rekao je ranije danas da su na nišanu napada u Sadi bili pobunjenici koji su ispalili raketu na južni deo te kraljevine "usmerenu na stambene zone" pri čemu je ubijena jedna osoba, a ranjeno 11 ljudi.\nKoalicija: Napad je bio na Hute\nU napadu Huta koji je prethodio ovom ubijena jedna osoba, a ranjeno 11 ljudi\nPobunjenici kontrolišu veći deo severnog Jemena, uključujući prestonicu, Sanu, napominje američka agencija.